Datasets:

arbml

/

MArSum

like 0

ونشرت الممثلة “ناومي واتس” تدوينة على صفحتها الخاصة بموقع التواصل الاجتماعي “أنستگرام”، وجاء فيها: ” الجمعة الماضي كان يوم رائع وأشكر كل أصدقائي وعائلتي اللي شاركو معاي هاد التجربة وكانت نهاية أسبوع رائعة ولن أنسى تلك الليلة الرابعة”.

النجمة الشهيرة ناومي واتس دوزات عيد ميلادها فمراكش وها اش قالت عليه (+صور)

الملياردير الميريكاني بيل كَيتس، مؤسس شركة مايكروسوفت عبر على فرحتو الكبيرة بخبر خطوبة بنتو جنيفر من شاب عربي عندو الجنسية المصرية. وقال كَيتس في تعليق كتبو على تصويرة مع بنتو وراجلها المستقبلي: «أنا فرحان بزاف.. مبروك». ومن جانبها، كتبات مها ميليندا: «فرحانة لك نتي ونايل». وحطات جنيفر جوج تصاور مع خطيبها الفارس نايل نصار، وعبرات حيت فرحتها حيت لقات حب حياتها.

بنت الملياردير بيل كَيتس غادي تزوج من عربي.. ووالديها فرحانين ليها بزاف -تصاور

افاد مصدر مطلع ل”كود”، أن المصاب بكوفيد-19 والذي تمكن من الفرار يوم أمس الأحد من جناح كوفيد بالمركز الإستشفائي الجهوي مولاي الحسن بن المهدي، قد تم توقيفه قبل قليل من مساء يومه الإثنين. وأوضح مصدر،”كود” أن النصاب تم توقيفه بمدينة المرسى بعد عمليات بحث مضنية من لدن السلطات المحلية والمصالح دامت أكثر من يوم، حيث يحري حاليا نقله من مدينة المرسى نحو المركز الإستشفائي الجهوي مولاي الحسن بن المهدي بالعيون لإخضاعه حاليا للبرتوكول العلاجي المعمول به. وكشف المتحدث أن السلطات المحلية تقوم حاليا بحصر مخالطي المعني بالأمر “ع.ش” المولود سنة 1966 والمقيم بالمرسى، في إطار عمل إستباقي للحيلولة دون تفشي وباء كورونا.

شدو اللي هرب وفيه كورونا فالعيون

عام على عام الشينوا كيخرجو شي عجب. دابا ولأن بزاف الناس غلاضو مع الحجر الصحي وقلة الحركة، خرجو تريكوات كتبين الواحد مكَلضم وبحالا عندو العضلات .. و مع الهوس اللي كاين بالمظهر عند غالبية الناس كاين اللي كيستغل هادشي من الناحية التجارية. اللبسة مصوبة من سليكون بطريقة احترافية و يقدر يغلط فيك اللي ماكيعرفكش أولا شحال ماشافك يقول غير الواحد فعلا تبدل المظهر ديالو بسباب السبور.

الجديد عند الشينوا.. مع الهوس اللي كاين بالمظهر خرجو تريكو كيبين بنادم مفورمي بعدما الغالبية غلاضو بسباب الحجر الصحي

علمت “كود”، من مصادر محلية، أن طريق الصويرة القديمة، شهدت مساء اليوم السبت، حادثة سير خطيرة، ذهب ضحيتها موظف شرطة يعمل بالمصلحة الولائية للشرطة القضائية في مدينة آسفي. وقالت المصادر أن الهالك كان غادي على مثن دراجته النارية، قادما من مصطاف الصويرة، قبل أن يتفاجئ بسيارة تصدم دراجته وترديه قتيلا. وقد أمرت النيابة العامة بإحالة جثة الهالك على مستودع الأموات من أجل إخضاعها لعملية التشريح الطبي.

بوليسي مات فكسيدة حدا آسفي

تعرضت مرات الرئيس الأمريكي، ميلانيا ترامب، لموقف محرج خلال زيارتها لليابان برفقة زوجها دونالد ترامب. خلال نزولها برفقة زوجها دونالد ترامب، اضطرت ميلانيا إلى ترك يد زوجها على السلم لتسارع إلى التقاط فستانها الذي ترتديه. وأظهر مقطع فيديو لحظة نزولها من الطائرة الرئاسية الأمريكية في مطار طوكيو، الفستان الذي ترتديه قد بدأ بالتطاير، بسبب الرياح القوية.

موقف محرج لمرات ترامب فمطار طوكيو – فيديو

أعلن لاعب يوفنتوس والمنتخب الأرجنتيني، باولو ديبالا عن إصابته بفيروس كورونا، هادي أخبار مؤكدة نشرتها المواقع الإيطالية. وفنفس السياق، أعلن نادي ميلان تعرض باولو مالديني، أسطورة الروسونيري ومديره التقني، وولدو دانييل، لاعب الفريق، للإصابة بفيروس كورونا. المصادر الإيطالية، قالت نقلا عن مصادر صحية قالت بلي اللاعبة اختالطو بأحد الأفراد الذين أصيبوا بفيروس كورونا، وظهرات عليهم علامات الإعياء، لي بينات إصابتهم بكورونا فيروس.

فيروس كورونا ولا كيضرب فاللعابة ديال الكالتشيو.. ديبالا ومالديني وولدو تصابو

محاين دونالد ترامب غادية وتزاد. تويتر سد ليه نهائيا الجمعة حسابو. برر هاد الاغلاق فبيان رسمي بسباب “خطر حدوث مزيد من التحريض على العنف” دابا هاد الشي تزاد على قرار كل من فايسبوك وانستغرام حظر حسابيه “الى أجل غير مسمى”. وهاد الشي كولو عندو علاقة بهجوم اتباعو على الكابتول =مقر الكونغريس الامريكي= لاربعا اللي فاتت. ترامب ولى ممنوع قبل ساعات من نشر التويتات على الحساب الرسمي المخصص لرئيس الولايات المتحدة الأمريكية (@بوتوس). رئيس امريكا المنتهية ولايتو كان دار فيديو استنكر فيه اعمال العنف ولكن اللي وقع وقع..

من بعد الهجوم على الكابيطول.. تويتر بلوكا حساب ترامب فخطرة

شي وحدين حاكينها في هادوك لي مكيديرو والو في الحياة من غير أن عندهم عدد متتبعين كبار في انتسكَرام وكيعيشو فابور بلا ريال بلا جوج. البارح بيراطاو الكونت ديال سارة فلورانس مرات الممثل أنس البوز لي كان عندها شي 200 ألف أبوني وعاطياها العراضات والضوران باسم “بلوغوز” وحتى شي بلوكَين مشفناه. ايوا سيدة ملي داو ليها الانتسكَرام كعات وحقدات على الوضع، وراجلها بدا كيحط في الكونت ديالها وكيحزر فيها ويطلب الناس باش يتآبوناو في الحساب جديد.

مرات الممثل أنس الباز حاقدة وراجلها كيحزر فيها

عاشت مدينة العيون، خلال الأشهر الأخيرة على وقع الإستعدادات لبطولة كأس افريقيا لكرة القدم داخل القاعة “الفوتصال” طوطال 2020 . وعمدت اللجنة المنظمة بالإضافة إلى جميع المسؤولين بولاية العيون وجماعة العيون ومجلس الجهة على ترتيب القاعات المحتضنة للبطولة منها قاعات التدريب، والقاعة الخاصة باحتضان مباريات الكان، فيما تم توفير جميع الأمور اللوجيستيكية كالفنادق وحافلات التنقل الخاصة بالبطولة الإفريقية، التي تعرف مشاركة سبعة دول من غير المغرب. هذا وستعيش مدينة العيون، على وقع عرس رياضي إفريقي كبير، حيث من المرتقب حضور شخصيات وازنة من الاتحاد الافريقي ومسؤولين من المملكة ومن الجامعة الملكية لكرة القدم، لحفل الافتتاح الذي ستحتضنه قاعة الحزام بالمركب الرياضي الحزام، والتي اكتست حلة جديدة.

ها فين غادي تلعب بطولة كأس افريقيا للفوتصال بالعيون -تصاور

علمت “كود”، أن عناصر الدرك الملكي بمحور الطريق السيار الرابط بين بني ملال وبرشيد تمكنت، مؤخرا، من تفكيك عصابة للاتجار في القطع الأثرية المسروقة والمهربة. وجرى توقيف المشتبه به الأول بمحور الطريق السيار، قبل أن يتم اعتقال باقي أفراد العصابة بمنطقة تاكزيرت بإقليم بني ملال متلبسين بحيازة العديد من القطع الأثرية، ويتم إحالتهم على النيابة العامة المختصة.

الجدارمية طيحو عصابة للاتجار في القطع الأثرية المسروقة

أزمة “طوماس كوك” تخلق حالة استنفار بقطاع السياحة الوطنية. المدير العام للمكتب الوطني المغربي للسياحة عقد، صباح اليوم الجمعة، لقاء مع أصحاب الفنادق التي ترتبط بشراكات مع المؤسسة المشرفة على تنظم رحلات للبريطانيين، والي أعلنت إفلاسها، قبل أيام. هاد الاجتماع، وحسب بلاغ للمكتب، حضره كل من والي جهة أكادير سوس ماسة درعة”، والمدير العام لمكتب الوطني المغربي للسياحة، ورئيس المجلس الجهوي للسياحة بأكادير، مرفوقا بأصحاب فنادق، وخصص لمناقشة الحلول التي يمكنها إنهاء أزمة زبناء “طوماس كوك” الذين لديهم حجوزات في فنادق المدينة، والذين لم يتبق منهم سوى 268 سائحا. وحسب المصادر نفسه، فإن تعهدوا بضمان إقامتهم، وهو الموقف الذي التزم بها أصحاب فنادق بمراكش.

إفلاس “طوماس كوك” خالق استنفار بقطاع السياحة الوطنية. اجتماعات مكثفة مع مالين الاوطيلات فأكادير ومراكش لحل أزمة 269 سائح بريطانيين فالمغرب

فاش يا الله بانو فيديوات روتيني اليومي كانو العيالات لي كايديروهم كايركزو على الجمال مثلا و كاتوريك كيفاش تغسلي البشرة ديالك ! آشمن كريمات ترطبي بيهم وجهك ! شنو هوما الوصفات لي تقشري بيهم الخلايا الميتة ؟! و لا مثلا كاتوريك المرا شنو كاطيب لولادها و راجلها و لاكانت شي حادگة لالة و مولاتي راه كاتستافدي منها ! و لا كاتوريك “اللايف ستايل “” ديالها ! فين خرجات ! فين مشات ؟ هاهي فين دوزات العطلة مع الاسرة ديالها! هاهي فين خرجات تقدات الحوايج لولادها ! ها الحمام الجديد لي مشات كسلات فيه عظامها ! المحتوى ديال روتيني كان كايتمحور حول الجمال و اللباس و الماكلة ( المواضيع لي كاتهم اغلب النساء ) و لكن بالنسبة لوحدة مزلوطة باغا تاهي دير محتوى فيوتوب و دخل بيه مصيريف ، واش غادي تقدر على الطياب ؟ الطياب ماشي ساهل، خاصو المقادير يعني الگرمومة حيت خاصك تشري الفرماج و لاكريم فريش و اللحم و الدجاج ! و بالاضافة للمقادير خاص الخبرة د الطياب و تكوني كبرتي وسط اسرة كاطيب اصلا و عندها ماطيب! الجمال كايبغي تاهوا الگرمومة حيت الكريمات و الماركات ماشي ساهلين ! اللباس حتى هوا! آشنو غايشيط لوحدة مزلوطة وسط هادشي باش دير محتوى فاليوتوب ؟ غايشيط ليها داكشي لي شاط لجداواتها قبل منها ! “الجسد” ! الجسد هوا راس المال الوحيد لي ماعمرو ماخوا بالعيالات و فاش كاتقواد كاتقواد كاين فيهم لي كاتختار تاجر بيه باش تعيش! و هادشي لي كانشوفوه ففيديوات روتيني اليومي راه ماهوا الا وسيلة حديثة للدعارة ، حيت شنو هي الدعارة فالاصل ؟ هي انسان كايبيع الجسد ديالو مقابل المال ! وا راه كيما “القحبة” القديمة كاتبيع الجسد ديالها لواحد يستمتع بيه مقابل المال ! “القحاب ” الجداد كايبيعو تراميهم فاليوتوب من اجل فلوس الادسنس! هي فورم جديدة ديال الدعارة ! كايلتاجؤو ليها العيالات لي ماقادينش يخرجو ليها فرا و يعريو على اللاص نيشان ! و فنفس الوقت باغين يدخلو الفلوس و يحسنو من الظروف المعيشية ديالهم ! يوتوب اليوم هوا شارع الراشيدي ديال البارح. مع انعدام القراية و الفلوس و الخبرة و لاكريم فريش فالثلاجة ! كاتبقا الترمة ! هي الوحيدة لي ماعمرها ماكاتخوي بمولاتها !

آشمن محتوى غادير ليك مرا مزلوطة فيوتوب ؟! الطياب كايبغي المقادير والفلوس والخبرة! لي حطيتي عليها يديك خاصها الگرمومة و لا المعرفة! و كيما العادة كايبقا الجسد منذ القديم هوا راس مال المرا فاش كايضربوها الحيوط! و فيديوات روتيني اليومي هوما نوع جديد ديال الدعارة 2.0

“كنحس بحال إلى الله نسى مادازش على القرية ديالنا”، هذ العبارة جبدات على سناء عكرود، الممثلة والمخرجة المغربية، بزاف ديال الانتقادات، بعد صدورها على لسان بطلة فيلمها الجديد “ميوبيا” اللي مازال ماتعرض فالقاعات السينيمائية، لكنه عانى من التسريب وتم تداولو بشكل كبير على مواقع التواصل الاجتماعي. فأول خروج إعلامي لعكرود، المخرجة وكاتبة السيناريو ومؤدية دور “فاطم” بطلة الفيلم، وضحات سبب استعمال هذ العبارة والمغزى ديالها بالقول: “البطلة فاطم اللي تلفظات بهذ الهضرة كتقصد بالله اللي نساها زعما جنودو اللي نساوها أو هملو حقها فالوجود كأي إنسان حر، كتعاتب بكلامها الله لأنه وملاذها وكل ما لديها، بالنسبة ليا عمري ما شفت شي طريقة في التعبير عن حب لله أكثر رقة من طريقة فاطم “. وفحديثها على البطلة فاطم، قالت عكرود، فحوار ليها مع “كود” غيتنشر من بعد: “هي بسيطة التفكير، وفي نفس الوقت شاملة ومتسامحة مع الآخر، لأن الوجود بالنسبة ليها كيتلخص في الحب والحرية والحق، والله هو القوة العليا بالنسبة ليها وهو إله الجميع، بحال اليهودي بحال المسلم بحال المسيحي…”. وفسؤال “كود” عكرود واش فكرات فمدى تقبل الجمهور لمثل هذ التصورات والتفاعل معاها بشكل إيجابي، جاوبات: “ملي كنخلق شخصية أو عالم ما، ماكنسولش واش المشاهد مستعد ليه، ما دام أنا تكلمت عليه إلا والناس حتى هما قادرين عليه، ومستعدين يتفاعلوا معاه، وإن حدث وعنفتهم بشكل ما، بعبارة ما أو مشهد، فهذ التعنيف مقصود، من أجل إحداث صدمة فنفسيتهم، غير ما تكونش مبتذلة”. وكتقول عكرود بللي الهدف الأساسي من الفيلم هو خلق شعور بالقلق والخوف عند المتلقي، اللي يخليه يفكر فوضعية فاطم، على اعتبار أن العالم كلو فيه العديد من الناس بحالها.

فأول خروج إعلامي ليها بعد ضجة فيلم “ميوبيا”، سناء عكرود كتشرح لـ”كود” علاش البطلة قالت “الله نسى مادازش على القرية ديانا”: فاطم كتقصد بالله اللي نساها زعما جنودو اللي نساوها أو هملو حقها فالوجود كأي إنسان حر كتعاتب بكلامها الله لأنه كل ما لديها

بحر الفنيدق لاح البارح السبت جثة شاب، لم يتم التعرف على هويته. وحسب صورة منشورة بمواقع التواصل الاجتماعي ، كان الضحية يرتدي سترة نجاة وماعرفوه واش حراگ ولا مقتول بسباب تصفية حسابات بين عصابات تهريب المخدرات بين ضفتي المضيق. ورجحت تقارير إخبارية، أن الجثة ربما تعود إلى أحد الشبان الذين يحاولون يومياً الهجرة بطريقة غير شرعية عبر السباحة من السواحل المغربية في اتجاه مدينة سبتة. وتم نقل جثة الضحية إلى مستودع الأموات، في حين تم فتح تحقيق لتحديد هوية الضحية وأسباب وفاته. https://www.ceutaactualidad.com/articulo/inmigracion/cadaver-joven-aparece-playa-castillejos-ataviado-chaleco-salvavidas/20210424185241122996.html

الفنيدق.. البحر لاح جثة شخص ماعرفوه واش حراگ ولا مقتول بسباب مافيات الحشيش

-أقدمت فتاة عشرينية على الإنتحار غرقا ، بإلقاء نفسها بشاطئ مدينة أكادير، بعد إحتسائها لكمية زائدة من الخمر مع عشيقها الذي حاول منعها ، لكن الظلام الدامس وهيجان البحر حال دون إنقاذها ، لتموت بطريقة مأساوية /مراكش الأن – مصرع “باشا” منطقة البرنوصي بمدينة الدار البيضاء ، نتيجة إنقلاب سيارته التي كان يقودها بالطريق السيار، عقب رشقه من طرف مجهول بحجارة /شوف تيفي – عثر بمنطقة خلاء قرب مركز “البهاليل” التابع لإقليم صفرو ،على جثة شاب ثلاثيني قتل في ظروف غامضة /برلمان – إعتقلت شرطة مدينة “نابولي” بجنوب إيطاليا ، مهاجرا مغربيا مبحوث عنه في المغرب ، بموجب مذكرة بحث دولية أطلقتها السلطات المغربية منذ 16 سنة ، للإشتباه في قتله رجل أمن مغربي بمدينة مراكش سنة 2002 / اليوم24 – لقي شخص في عقده الثالث مصرعه بعد تعرضه لطعنة من طرف زوج شقيقته ، عندما تدخل لمحاولة فض نزاع عائلي ، بالجماعة الترابية “ايت فاسكا” ضواحي مراكش /برلمان – عثر مواطنون على جثة خمسنيي بمنزله ، بعد أن إنتبهوا لإختفائه عن الأنظار لأيام ، وإنبعاث روائح كريهة بالمنزل حيت يقطن في حي “الوفاق” شرق العيون/كود – تمكنت السلطات الإسبانية من إعتقال مغربي يبلغ 37 سنة ، كان موضوع 6 مذكرات بحث دولية ، متلبسا بحوزته 276 كلغ من الحشيش تبلغ قيمتها أزيد من مليون و500 أورو ، ومسدسين أحدهما تم تعديله كمدفع رشاش عسكري ، وقد تحصل على هذه الكمية عن طريق السطو على تجار مخدرات منافسين /اليوم24 – أدانت محكمة إقليم “أبييدو” الإسبانية ، مهاجرا مغربيا ، بالسجن النافد لمدة 26 سنة ، لمتابعته بتهمة قتل زوجته الإسبانية بمليلية / زايو سيتي – جرى العثور على جثة شخص كان يعيش حياة تشرد ، جثة هامدة بمركز “العامرية” بإقليم قلعة السراغنة ، وتم نقل جثة الهالك إلى مستودع الأموات بمراكش /كش24 – شب حريق بمحل لبيع “البونج” والأفرشة بدوار “الشيخ المفضل” أمام “سوق الصالحين” تابريكت بمدينة سلا ، ما أدى لخسائر مادية كبيرة ، بالإضافة لإحتراق سيارة صغيرة كانت متوقفة أمام باب المحل /هوية بريس

أش واقع اليوم: ها حصيلة الانتحار والاغتصاب والتشرميل والغرق اليوم

علمت “كود”، من مصادر خاصة، أن الجنرال دوبريكاد، عبد الرزاق بوسيف، توصّل خلال الأيام القليلة الماضية، بتقارير تتضمن أخبار غير عادية عن جهاز الوقاية المدنية، الذي عين على رأسه قبل نحو سنتين، خلفا لعبد الكريم اليعقوبي الذي أعفاه الملك محمد السادس من منصبه. ووفق ما كشفت عنه مصادر “كود”، فإن لجنة تفتيش كانت قد زارت بشكل مفاجئ عدد من القيادات الإقليمية للوقوف على السير العادي بهذه المرافق، ومدى نجاعة مسؤوليها في تدبير المهام المنوطة بهم، سيما بالعاصمة العلمية فاس، التي تعرف بعض الاختلالات في معالجة ملفات استثمارية ذات بعد تجاري وسياحي ستعود لها “كود”، في ضرب صارخ للتعليمات الملكية الأخيرة. يذكر أن الجنرال دوبريكان بوسيف المفتش العام لجهاز الوقاية المدنية من انهار حد رجليه فهاد المؤسسة لكبيرة وهو كيحارب الفساد اللّي خلاوه ليه ولقا لعجب ومزال غادي لقا يلا قلب مزيان.

خاص.. الجنرال دُوبريكاد بوسيف محيّح على البومبية وتقارير خايبة غادي تقدر تورط مسؤولين كبار فجهاز الوقاية المدنية

كيقول واحد المثل ما يصح إلا الصحيح، وهادشي لي وقع لقناة Mbc5 لي دخلت للمغرب باش تلمع صورة آل سعود القاتمة خصوصا في سنوات الأخيرة بعدما طيح بنسلمان المملكة في مشاكل كبيرة. القناة السعودية فشلت في أنها دير بلاصتها في المغرب واخة دخولها كان بالفلوس الصحيحة وبغات دير ثورة في الإنتاج التلفزي المغربي، إلا أنه الإحصائيات كتبين بأنها ما عندهاش شعبية وسط لمغاربة واخة الحملة الإشهارية الصحيحة لي دارت. قناة mbc5 بدأت من النهار الأول خاطئة وعوض ما تركز على فنانين مغاربة ديال بصح لي ممكن يعطيوها منتوج فني يليق، مشات للمؤثرين ديال الأنستكرام وتقداتهم بالجملة وعولت عليهم يشهرو القناة في حين هوما ما دايرين بلاصتهم حتى وسط المجتمع المغربي وكيعرفوهم غير الناس شوية من الناس ديال الأنستگرام. الإحصائيات الصادرة ولي كتقول أنه 75% من المغاربة كيشوفو القنوات المغربية التابعة للشركة الوطنية للإذاعة والتلفزة ودوزيم في وقت الذروة في شهر رمضان، كتبين تفضيل لمغاربة للقنوات الوطنية على القناة الدخيلة، وتبين انه كاينين مغاربة ما كيعرفوهاش بمرة. الأرقام المعلنة كتقول إنه باقي المغاربة ولي النسبة ديالهم 25% كيتبع القنوات الاخرى التابعة للقطاع الخاص، منها، شذى تيفي وقناة تيلي ماروك وقنوات أخرى عددها 1000 قناة. القناة الدخيلة لي بغات تطمس بعض المعالم المغربية بحال سينيما ريالطو، وبغات تشري كلشي بالفلوس خاصها تعاود سياستها الا بغات طول شوية، واخة الصراحة أي حاجة فيها السعودية مازال ملطخة بدم الصحافي خاشقجي وصعيب تحيد على المدى القريب.

فشل كبير لقناة Mbc5 لي عولات على المؤثرين والمؤثرات باش دير بلاصتها فالمغرب.. الاحصائيات أكدات انها ماطفراتوش وبصمات أن الفلوس عمرها كانت الحل الوحيد

طالب رئيس الحكومة، سعد الدين العثماني، اليوم الخميس السلطات المحلية والإقليمية في جميع المناطق السياحية أن تشتغل بفرق تناوب ومداومة، وأن تضع رقما هاتفيا أخضر للاستجابة لطلبات المواطنين، وتتفاعل مع شكاياتهم أو طلبات الاستغاثة أو لتلقي معلومات حول وجود نقص أو اختلال. كما دعا العثماني خلال انعقاد المجلس الحكومي المواطنين إلى توخي الحذر في الطرقات التي تعرف اكتظاظا كبيرا خلال العطلة الصيفية، وإلى احترام قانون السير. وزاد قائلاً: “إن ما يهمه هو “الأمن والأمان لجميع المواطنين، وبالنسبة للذين يقصدون الشواطئ، نطالبهم باتخاذ الاحتياطات اللازمة، لأننا نتأسف لحوادث الغرق التي تقع، وندعوهم للاصطياف في الشواطئ المحروسة وعدم الاقتراب من تلك غير المسموح بالسباحة فيها لأن المخاطرة غير مأمونة”.

الحكومة تطلب بوضع رقم أخضر للكشف عن الاختلالات وطلبات الاستثغاتة فالعطلة الصيفية

طاردات وحدة لخفر السواحل تابعة للبحرية الملكية حدا مضيق جبل طارق ، زودياك سريع وكانو فيه 3 ديال مهربي المخدرات عندهوم جنسية صبليونية. هاد الموقوفين لقاو عندهوم شي طن ديال الحشيش. مصدر عسكري كشف بأن هاد المهربين تم تسليمهم مع المحجوزات كلها لمصالح الدرك الملكي بميناء القصر الصغير المختصة ترابيا باش يكملو معاهوم التحقيقات والأبحاث التمهيدية بإشراف من النيابة العامة المختصة.

بعدما تبعات الزودياك ديالهم.. البحرية الملكية حجزات طن ديال الحشيش عند صبليونيين حدا جبل طارق

العثماني طار من مراكش بعد إلقاءه، اليوم الاثنين، الرسالة الملكية الموجهة إلى المؤتمر الحكومي الدولي المنظم من طرف الأمم المتحدة، الذي عرف المصادقة على الاتفاق العالمي حول الهجرة. سبب إسراع العثماني في العودة من مراكش إلى الرباط، هو عقد الأمانة العامة ل «البيجدي»، برئاسته، اجتماعا استثنائيا، اليوم الاثنين، ابتداء من الساعة السادسة والنصف للنظر في المستجدات المرتبطة بإحالة قاضي التحقيق لملف عبد العلي حامي الدين، على غرفة الجنايات، بعد متابعته بتهمة المساهمة في القتل، وفق ما علمته “كود”. وكان العثماني التقى، قبل مغادرته المدينة، المستشارة الألمانية أنجيلا ميركل، ورئيس الحكومة الإسبانية بيدرو سانشيز.

حامي الدين رجع العثماني كيجري من مراكش للرباط بعد إلقاء الرسالة الملكية الموجهة إلى المؤتمر الحكومي الدولي المنظم من طرف الأمم المتحدة

بوليس دبي كان شد مريم حسين، من بعدما احتفلات بعيد ميلادها فجوج مطاعم مطاعم مختالفة بلا ماتحتارم تدابير الوقاية من كورونا اللي فارضاهم الامارات، واخا هي كانت نكرات هادشي وقالت ان المطعم هو اللي فاجأها بگاطو والناس تجوقو عليها. واستغل الإعلامي صالح الجسمي، خو الفنان حسين الجسمي، هاد الفرصة باش يطلعها على مريم حسين، عبر ستوري على حسابو في إنستگرام. وللاشارة صالح الجسمي كان هو السباب فدخول مريم حسين للحبس للمرة الأولى، بعدما كانت شطحات بطريقة “سيكسي” مع الرابور المريكاني تايگا، مهم هو ديما تابعها وديما كيتسنها تغلط باش يسخر منها ولا كثر.

الجسمي عاوتاني مطلعها على مريم حسين بعدما شدها بوليس الإمارات للمرة الثانية

الحرس المدني والبوليس الصبليون، علنو على تفكيك شبكة اجرامية متخصصة فتهريب الحشيش والحراكة لإسبانيا. هاد العملية اللي طلقو عليها اسم كانديل فواراس، بدات فيها التحقيقات فشتتبر 2020، وشدو فيها 8 دالمتهمبن، اللي كانو كيحركو الناس بمقابا مادي كيوصل حتى ل2000 اورو للفرد. التحقيقات كانو وصلو لأن هاد الشبكة كتهرب احشيش والحراكة من المغرب لمليلية فالزودياكات، وكتولي تهربهم مرة ثانية لاسبانيا.

أمن مليلية شد اكبر شبكة لتهريب الحشيش والحراكة

أدانت المحكمة الإبتدائية ديال طنجة محامي مزور، وحكمات عليه بالحبس، بعدما عتاقلاتو عناصر الشرطة القضائية بمنطقة فبني مكادة فشتنبر من 2020، وتابعاتو النيابة العامة بتهمة إنتحال صفة ينظمها القانون والنصب. المحكوم كان كيدعي أنه محامي معروف فطنجة، وكيقول لضحاياه انه غيتوسط ليهم باش ياخذو محلات تجارية فأسواق القرب بعدة مدن مغربية مقابل مبالغ مالية مهمة، وفالتحقيق معاه تبين انه خذا أكثر من 80 مليون سنتيم من أشخاص بمدن مختلفة. وقضت ابتدائية طنجة، بالحكم على المتهم ب 3 سنوات حبسا، وأداء غرامة مالية قدرها 500 درهم، وتعويض 3 ضحايا وإرجاع لهم ما إستولى عليه، حيث سيعوض الضحية الأول بـ 30 ألف درهم والضحيتين الثاني والثالث بـ 5 آلاف درهم كل واحد منهما.

المحامي المزور اللي تشد فطنجة كينصب على الناس ضربوه بـ 3 سنين ديال الحبس

كاتخطط شركة “تويتر” باش تزيد عدد من الإيمونتيكون بحال “فايسبوك” باش الناس يتفاعلو أكثر بيناتهم. “تويتر” كايفكر يدير 5 من هاد الإيموتيكون (ردود الأفعال) منها: قلب، ضحكة، تفكير، حزن و ايتسامة. ولحدود الساعة مستخدمي “تويتر” عندهم إمكانية يديرو رمز القلب فقط، ويعاودو يبارطاجيو تويت إلى عجبهم.

“تويتر” غادي يدير إيموجي بحال “فايسبوك” باش يكون تفاعل أكثر بين الناس

علمت “كود”، أن أستاذا شابا حديث التخرج بمدينة أزيلال مات الجمعة الفايتة داخل منزله اختناقا بسبب الغاز القاتل المنبعث من حطب التدفئة. المرحوم بغا يدفي راسو بسبب البرودة الشديدة التي تعرفها المنطقة بسبب تساقط الثلوج. وجرى نقل جثة الهالك الى مستودع الأموات قصد عرضها للتشريح الطبي لمعرفة ظروف وأسباب وفاته ، فيما باشرت المصالح الأمنية تحقيقاتها في النازلة. وأدت الوفيات المتكررة إلى تأكيد المركز المغربي لمحاربة التسمم واليقظة الدوائية التابع لوزارة الصحة، أن الرقم أضحى مثيرًا للقلق، وأن العديد من الوفيات الناتجة عن التسمم تحدث عن طريق الخطأ وفي المنزل في أغلب الأحيان.

ازيلال.. استاذ عاد تخرج بغا يدفي راسو بسباب الصميقلي صدق ميت مخنوق

تحول فندق بمراكش إلى قبلة لنجوم العالم هاد العشية استعدادا للماتش الاستعراضي، لي غادي يكون بملعب الشيخ الاغضف ف العيون غدا الأربعاء في إطار الاستعدادات بالمسيرة الخضراء. بزاف ديال اللعابة جاو بكري للأوطيل، وفيهم لي جاب معاه مراتو، بحال ريفالدو واللاعب المصري خالد الغندور ولعابة أخرين. أغلب النجوم وصلوا وتصوروا مع المعجبين وعطاوا تصريحات للصحافية. كلشي كان فرحان حتا البرازيلي كافو اعطا تصريحات بالبرتغالية وشي شيوية ديال صبليونية. وبعض اللعابة الأفارقة فضلوا يشيشو، وهما كيتفرجوا ف الماتش ديال برشلونة وسلافيا براگ، من بينهم السنغالي الحاجي ضيوف. بقاو شوية ف الأوطيل، ومن تم توجهوا لفندق اخر باش يتعشاو فيه. اللعابة وبعض المنظمين والمسؤولين غادي يمشيو غدا ف الصباح العيون في طيارة خاصة من مطار مراكش المنارة وطيارة أخرى غادي تدي الصحافيين المغاربة والأجانب.

ماتش دالعيون…نجوم تلات بيهم فمراكش وخراين جاو مع عيالاتهم.. والحاجي ضيوف شيش قبل ما يمشي

أفاد مصدر ثقة ل”كود”، أن لجنة طبية تشمل طبيبا وممرضا، يعكفان منتصف نهار اليوم الجمعة، على زيارة العائلات التي جرى إخضاعها للحجر الصحي، بفندق أميمة، في العيون. ووفقا لمصدر “كود” ستقوم اللجنة الطبية المختصة بأخذ عينات دم من المعنيين بالأمر في سياق تتبع ورصد حالتهم الصحية، بالإضافة لمعطيات أكثر حول حالتهم الصحية، ومعلومات حول أماكن تواجدهم ومرورهم وتوقفهم أثناء رحلة العودة إلى مدينة العيون التي وصلو إليها يوم أمس الخميس. ويذكر ان نحو 45 شخصا يخضعون للحجر الصحي بفندق خارج مدينة العيون، بعد السماح بولوجهم بشكل إستثنائي لمدينة العيون قادمين من مدن الشمال، ليجري إخضاعهم للحجر الصحي إحترازيا، حيث وفرت لهم ولاية جهة العيون الساقية الحمراء، المأوى والمأكل والمشرب والأدوية اللازمة إلى حين التأكد من عدم وجود أي حالة إصابة بفيروس كورونا.

لجنة طبية مشات تاخد عينات الدم ديال 45 واحد فالحجر الصحي فالعيون

مول النصوصة شاب مغربي شبعان خبز حسب عائلتو والجيران القايد كان كيخدمو يتعاون مع السلطة من اجل فرض الحجر الصحي، داك اللعبة ديال يكون هو اللول يتلاح على الميزان ديال الخضارة وصحاب الديسير، و ينقز على الريدو ديال مول الحانوت يهبطو، ويجري على البراهش يطلعو ينعسو وكاع دوك التدخلات البطولية لرجال الداخلية لي موثقة بالفيديو، وحسب جيرانو نيت وواليديه كان أنه كان موعود باش يولي مقدم وراه كان خدام مع القايد والسلطة في الحومة كيعاونهم، وطبعا راه مكانش غير دايز ولقى أساتذة الكونطرا دايرين مسيرة وناض يجمع فيهم بالنصوصة حدا البوليس والمخازنية والقايد نيت ومعاه مقدمية وحدين خرين كانو خدامين نفس الخدمة معاه، كالسين يسلخو ويعتاقلو وفي اللخر طلع خونا شخص مجهول وشدوه وسيفطوه بعام ديال الحبس، السلطة لي جابتو لتم باش يسلخ هي لي شداتو وسيفطاتو بعام ديال الحبس. مول النصوصة حكار باين من الطيارة وهاديك العصى لي عطا للأساتذة ماعندها معنى، وحتى الى كان مقدم كاع راه ماخاصوش يجيبو القايد لتم لأنه ماعندو تكوين ماداير تدريبات على تفراق المسيرات والمظاهرات، ولكن أنه يمشي للحبس بوحدو من دون الناس وينكروه الزغبي وهو لي كان معاونهم على مالين لكرارس والحوانت طيلة الحجر الصحي، وحتى حس براسو مخزن وأنه من حقو يسلخ بنادم واخا بلا كسوة، تدخلات السلطة وفيقاتو من الكلبة بأبشع طريقة ممكنة وهي عام جيال الحبس في وقت كورونا بلا زيارة ، حتى واليديه ماغاديش يشوفهم، راه خايبة بزاف أنه يتحاكم هاكاك غير بوحدو ويتحمل المسؤولية الفردية على الإعتجاء على الأساتذة، بينما في الواقع راه كان كيسلخ مع لخريين وهو شداتو الكاميرة وغير قوات عليه الهدرة قدماتو السلطة للحبس غير بوحدو صيك. الحكم على مول النصوصة قاصح بزاف ماشي حيت المدة طويلة أو أن الجريمة لي دار ماتستاهلش العقوبة، ولكن حيت مشا فيها بوحدو وتدارت عليه حملة كأنه بحال شي جلاد ديال عهد الرصاص، هو على حساب مكيبان خونا متحمس بزاف لإرضاء السلطة وكون كان في سنوات الرصاص كان غادي يعذب ويسلخ على خاطرو مكاين كاميرات مكاين فايسبوك، هاد الحكم غادي يخلي الشباب يفقد الثقة في السلطة إلى شي نهار طلباتو يتعاون معاها وتحمس وزاد شوية من راسو غادي يلقى راسو في عكاشة عوض يتدار ليه شي تكريم، حيت المخزن مكيبغيش الزيادة والحماس الفايت الحد، دير داكشي حدو قدو راك مزيان تزيد من راسك يتخلاو عليه وتمشي للحبس، والدليل هاهو مول النصوصة يعاود ليك.

الشباب غادي يفقد الثقة في السلطة وغادي يتجنب يتعاون معاها مادام أنها كتنكر أبنائها المتعاونين بحال لي وقع لمول النصوصة تحمس لخدمة السلطة جاب عام ديال الحبس بلا زيارة

فلسطين بعيدة علينا، بكثر من 3000 كيلوميتر،لاهي لا القدس، اذا من المنطقي أنه حنا كمغاربة إعارة الاهتمام لقضيتهم مفروض تكون حاجة ثانوية، وحسب القناعة الأيديولوجية ديال كل واحد، ماشي واجب وطني. خاصة واننا حنا مامطفرينوش عليهم، وعندنا جوج مدن محتلة، عاد مشكلة الصحراء المغربية لي كتعتبرها الأمم المتحدة “منطقة متنازع عليها”. “كود” سولات المغاربة واش خصنا نبقاو حاضيين فلسطين والقدس على حساب سبتة ومليلية و الصحرا ديالنا وشكون لي خاص تعطاه أولوية في نظرهم ؟ وهادي كانت أجوبتهم

ميكرو طروطوار كود. المغاربة: حنا ماعندنا مانديرو بفلسطين ولا القدس.. الأولوية لسبتة ومليلية والصحرا ديالنا

فاز ابن عرفة او سعد الدين العثماني بالامانة العامة لحزب العدالة والتنمية بعد مرحلة ثانية في انتخابات المجلس الوطني قبل قليل في المؤتمر الثامن. ابن عرفة جاب 1006 وجاب منافسه الازمي 912 وبلغ عدد الاصوات الملغاة 25 الحزب بهاد الرباح دخل مرحلة اخرى.

عاجل. البي جي دي يقوده ابن عرفة: انتخب امينا عاما ب52 بالمائة

هاديك الريسطو اللي كاينة فحي گوتيي فكازا واللي سبق لـ”كود” كتبات على شكون يحميها فولاية جهة الدار البيضاء، سبق ليها رجعات المطعم بواط. لا تباعد لا ماسكات للعاملين والموسيقى بالجهد وكلشي داخل فكلشي. الفيديو خرج وكلشي شافو. هاد الفيديو صورو شي برهوش اسمو مهدي ومنتاشر. دابا مول هاد الريسطو عندو شي ركيزة. حقاش عوض ما الدولة دير خدمتها وتحقق٬ ناض مولاها بدل الاسم كاع. “كود” زارتها تصدمات باللي اسم “بوكا كراندي” طار. حميدوش والي الدار البيضاء خاصو يعامل كاع ريسطورات لمرفحين بحال بحال. ماشي يسد لوحدين ويعاقب خراين ويغمض العينين على بحال هادو. راه تغير الاسم وتحيد الاضواء اللي بانت فالفيديو ما كيعنيش تكذب على الدولة. ساهلة باش تتأكد

كيفاش ريسطو “بوكا گراندي” رجعات بواط وعوض ما يرسل ليها الوالي التحقيق ويطبقو القانون ناض بدل السمية =صور

اعتمدت سفارة الولايات المتحدة الأمريكية، اليوم السبت، خريطة المملكة المغربية كاملة بمقر السفارة الأمريكية بالرباط. وأقرت سفارة الولايات المتحدة الأمريكية خريطة المغرب كاملة تشمل الصحراء في سياق إعترافها رسميا بالسيادة الوطنية على الأقاليم الجنوبية، وسلك بعد الإعلان الرسمي الموقع من طرف الرئيس دونالد ترامب، يوم الخميس، والإستعداد لفتح قنصلية لها بمدينة الداخلة. ويشكل سحب سفارة الولايات المتحدة الأمريكية للخريطة التي تقسم المغرب وجها جديدا لإقرارها بالسيادة المغربية على كامل ترابها ودعمها للوحدة الترابية للمملكة المغربية. سفير امريكا فالمغرب وقع هاد الخريطة وبعد ما اثنى على الملك محمد السادس قال باللي غادي يهديها ليه موقعة عبر تويت في حساب السفارة الرسمي.

سفير ميريكان هدى سيدنا اول خريطة كاملة بعد ما سيناها.. ها تصاور هاد الحدث الكبير

طالب عبد الفتاح زهراش، عضو هيئة دفاع المشتكيات ببوعشرين، بإستدعاء عدد من الشخصيات للإدلاء بشهادتهم في القضية. وطالب زهراش بإستدعاء رئيس الحكومة السابق عبد الاله بنكيران، ومصطفى الرميد وزير حقوق الانسان، ووزير الصحة أنس الدكالي، ونقيب المحامي عبد العزيز النويضي بالاضافة للصحافي سليمان الريسوني، معتبرا إياهم كشهود في هذه القضية. وبالاضافة إلى هؤلاء طالب زهراش بإستدعاء أسماء الموساوي، زوجة توفيق بوعشرين بسبب تصريحها لصحيفة الغارديان الذي قالت فيه أن بوعشرين تلقى تحذيرات من خاشقجي لكونه سيتعرض للأذى إذا استمر في انتقاد السعودية.

دفاع المشتكيات فقضية بوعشرين كيطلب استدعاء بنكيران والرميد ومرات بوعشرين وعدد من الشخصيات

الكازاويين كاعيين بسباب تهراس الطوبيسات الجداد، فحديثهم لميكرو “كود” قالو أن هذ المخربين مامربيينش وخاصهم حملات توعوية وتحسيسية للحد من هذ الآفة، بالإضافة لاعتماد عقوبات جزرية فحقهم. وبيضاوة شافو انه فكل مرة كتكون وسيلة نقل جديدة كتعتبر عند بعض الفئات أمور غريبة ودخيلة على المدينة، وبالتالي كتهرس وتشخشخ… المزيد من الآراء ديال المواطنين فالفيديو:

ميكروطروطوار “كود”.. الكازاويين كاعيين بسباب تدكَديكَ الطوبيسات الجداد: هاد الناس مامربيينش وضروري من التوعية – فيديو

قالت صحيفة ال فارو دي سيوتا، الصادرة من سبتة، أن الهجرة من المدينة المحتلة الى كاستييخو، والتي انطلقت منذ اغلاق المعابر الحدودية بسبب كورونا، تحولت من الهجرة سباحة إلى الهجرة بالدراجات المائية. وأضافت الصحيفة ان عدد من العالقين المغاربة، في سبتة، والذين كانوا يرفضون في البداية العودة لعدم وجود عمل في الفنيدق، وخوفهم على وظائفهم بسبتة، واعتقادهم أن الاغلاق سيستمر لأشهر فقط، اضطروا مؤخرا لتسجيل أنفسهم ضمن لائحة العالقين الذين تريد سلطات سبتة ترحيلهم دون أن يستجيب المغرب. وبعد انتظارهم طوال هذه المدة، تقول الصحيفة ان بعضهم شرع في الهجرة عبر الجيت سكي، مشيرة ان فصل الصيف سيعرف ارتفاع اكبر في هذا النوع من الهجرة من الجانب، حيث سيتحول الجيت سكي الى معبر بديل خلال هذا الصيف.

بعد العومان. الهروب من سبتة لكاستييخو رجع بالجيت سكي

توفى، لبارح الاثنين 2 نونبر، النقيب محمد مصطفى الريسوني، فعمر 82 عام، بعد صراع مع المرض. وتعرف الريسوني بمرافعاتو المهمة فمجال حقوق الإنسان فالشمال، كيف هو عضو بارز ومن قيدومي المجلس الوطني لحقوق الإنسان، مع عهد فاش كانت سميتو المجلس الاستشاري لحقوق الانسان. تزاد الريسوني عام 1939 فتطوان، ومشا صغير لطنجة اللي قرا فيها وكبر، من بعد درس القانون فالرباط، والتحق بمهنة المحاماة سنة 1961 بمدينة طنجة.

مهنة المحاماة مكلومة فطنجة.. النقيب مصطفى الريسوني توفى

أجرت “كود” حوار مع حارس العمارة السكنية الكائنة بشارع الجيش الملكي، وسط مدينة فاس، التي ضبط بداخل إحدى شقهها، خلال الساعات الأولى من صباح اليوم السبت، أسلحة بيضاء ومتفجرات وأصفاد بلاستيكية، وغيرها من المواد الخطيرة، التي تخضع حاليا للتحاليل المخبرية الجاري بها العمل من طرف مصالح الشرطة العلمية والتقنية. سؤال: شحال هادي وهداك خونا اللّي طارو عليه اليوم “البسيج” وهو ساكن فعمارة “دنيا”؟ جواب: صراحة كان واحد هو اللّي كاري وهو اللّي جاو البوليس سولو عليه أما لاخور صاحبو جا عندو تقريبا هادي شي 8 أو 10 أيام لا اكثر. سؤال: بشحال كان كاري تما وواش كاينة شي كونطرا او لا والو؟ جواب: تقريبا كان كاري بشي 400 درهم او 500 درهم في اليوم الواحد ومكان داير لا كُونْطرَا مع مول الدار لا والو غير حاط ليه “لاكارط ناسيونال” ديالو وصافي. سؤال: كيفاش كرا ليه بلا “كونطرا”؟ جواب: هاد خونا اللّي شدوه اليوم كان كيقول ان الام ديالو غادي تجي من خريبكة لمولاي يعقوب ومول الدار سحابو بصّح لكن ف الاخير مجات لا مو لا والو.. وجا عندو غير واحد صحبو يقاربه سنا. سؤال: شنو الاحساس ديالك مني جاو البوليس باش يشدو ديك الارهابي؟ جواب: مكنذبش عليك عندي 3 ديال لوليدات وكولنا تخلعنا والزوجة ديالي بقوة الخلعة هبط منها الدم لكن دبا شويا لاباس. سؤال: كيفاش كان كيبان ليك ديك خونا ف الملامح ديالو واش عادي؟ جواب: عادي جدا كأي واحد من السكان وبيني وبينو غير السلام وصافي وحتى صاحبو مكاينش السلام بيني وبينو حيتاش عاد جا هادي شي 3 أيام والأعمار ديالهوم قريبا تتراوح ما بين 28 و 35 سنة

حارس العمارة اللّي لقاو فيها متفجرات اليوم بفاس لكود. ها كيفاش عاشو سكان العمارة وها كيفاش كرا الشّقة زعيم الخلية اللّي كان غادي يرجع لبلاد حمام دم

برنامج “عندي ما يفيد” اللي كيقدمو الممثل مراد عشابي لي كيدوز في قناة “تيلي ماروك” حط الفيديو الترويجي الخاص بحلقة جديدة لي غادي تكون فيها اليوتوبوز “أسماء بيوتي” هي الضيفة. الفيديو لي المدة ديالو دقيقة و22 ثانية شاد البلاصة الثانية في ترتيب الفيديوهات أكثر مشاهدة في المغرب. لكن معظم التعاليق كان فيها انتقادات باعتبار أن مكان أسماء لي معروفة بالمعاطيات والسبان مع عائلة راجلها هو اليوتوب ومخاصهاش تدوز في القناة ويتفرجو فيها واحد الشريحة من الناس لي بعاد على العالم الافتراضي. لكن ورغم هاد الانتقادات كيبقى السؤال شكون هوما هاد الملايين لي كيتفرجو في الفيديوهات ديالها وكيخليوها تطلع فالطوندونس. وكمثال صغير غير اعلان مشاركتها في البرنامج هو الثاني هاد السيمانة. المغاربة شعب غريب وعجيب، فعلا. دارها مراد اللي ديما كيفاجأ اللي كيتفرج فيه. قافز وعلى بال وذكي

دارها مراد. نايضة استضافة اليوتوبوز اسماء بيوتي المعروفة بالمعاطيات والسبان

جمال السلامي، مدرب الرجاء البيضاوي عبر عن فرحته بالفوز على الوداد البيضاوي فالديربي اليوم الأحد بمركب محمد الخامس فالدار البيضاء برسم الدورة 10 من منافسات البطولة. وأكد السلامي في الندوة الصحافية من بعد الماتش، أن الرجاء استغل الغيابات ديال الوداد في الدفاع “عيينا اللعابة ديالهم، من أجل استغلال الفرص، لي خلقناها في الشوط الثاني، وماركينا الهدف”. واعتبر السلامي أن فوز الرجاء البيضاوي في الديربي مستحقا “كنتمناوا نحافظوا على هاد الأداء الجيد فالماتشات جاية، وكنشكر اللعابة على المستوى لي قدموه فالديربي”. السلامي أشاد بمستوى جميع اللاعبين، خصوصا عبد اللطيف جبيرة واليأس الحداد، لي داروا ماتش زوين واخا عاد راجعين من الإصابة.

السلامي: عيينا اللعابة ديال الوداد قبل ما نماركيوا عليهم والربح مستحق

كشفت المندوبية السامية للتخطيط، في مذكرة لها، توصلت بها “كود”، إن نصف العاطلين (50,7%) هم في طور البحث عن أول شغل 44,4%) بالنسبة للرجال و63,0% بالنسبة للنساء). وأفادت المندوبية، فهاد المذكرة حول وضعية سوق الشغل خلال الفصل الأول من سنة 2020، أن ثلثي العاطلين 66,1% هم في بحث عن الشغل لمدة تعادل أو تفوق السنة (62,1% بالنسبة للرجال و%74,0 بالنسبة للنساء). من جهة أخرى، أوضحت المندوبية، أن 30,4% من العاطلين هم في هذه وضعية بطالة نتيجة للطرد من العمل أو لتوقف نشاط المؤسسة المشغلة.

اكثر من نص العاطلين فالمغرب مزال كيقلبو على الخدمة ومنهم عدد كبير عيالات

افادت يومية “اطلس انفو” اللي مقرها باريس ان جون بيير ماس وريني مارك شيكلي رئيس المقاولات السياحة « اي دي ڤي » ورئيس نقابة المقاولات اللي عندها علاقة بالسياحة =تور اوبيراتور= « سيتو » دارو رسالة لوزيرة السياحة والنقل الجوي نادية فتاح يوم 17 يونيو كطلبو منها اعادة فتح الحدود اللي مسدودة من 14 مارس بسباب كورونا فيروس واكدو بجوج ان اعلان تاريخ لافتتاح الحدود اساسي باش يبدا الحجز وبداية عودة الانشطة هاد الجوج قالو خاص هاد الحدود تفتح باش تبدا عمليات الحجز وهاد الشي وفق بروطوكول صحي يعاون بطريقة فعالة فتأمين المسافرين. واكدت الرسالة ان مهنيي السفر وشركات الطيران والبحرية معبئين لاحترام وفرض الاحترام لكل القواعد الصحية اللي غاديين يكونو مع فتح الحدود والاستقبال السياحي بالمغرب واشادا بما قام به المغرب فمحاربة كورونا فيروس

ناس السياحة ففرانسا للمغرب: وفتحو الحدود باش نبداو نخدمو ونجيبو السياح

تمكنت عناصر فرقة الشرطة القضائية بالمنطقة الإقليمية للأمن بمدينة إفران، يوم أمس الجمعة 28 غشت الجاري، من توقيف شخص يبلغ من العمر 54 سنة، من ذوي السوابق القضائية، وذلك للاشتباه في تورطه في قضية تتعلق بالتغرير بقاصر وهتك عرضها باستعمال العنف والتهديد. وقد جرى توقيف المشتبه فيه على خلفية شكاية تقدمت بها فتاة قاصر تبلغ من العمر 16 سنة، اتهمته فيها بالتغرير بها واستدراجها على متن سيارته صوب منطقة خلاء بالمنطقة القروية “رأس الماء” بضواحي مدينة إفران، وذلك قبل أن يعمل على هتك عرضها وتهديدها بنشر مقاطع فيديو وصور فوتوغرافية التقطها لها خلال ارتكاب تلك الأفعال الإجرامية. وقد تم الاحتفاظ بالمشتبه فيه تحت تدبير الحراسة النظرية رهن إشارة البحث الذي تشرف عليه النيابة العامة المختصة، وذلك للكشف عن جميع ظروف وملابسات وخلفيات هذه القضية.

فضيحة جنسية هزات إفران: هتك عرض قاصر بالعنف وتهديد الضحية بنشر فيديوهات وصور ليها

محمد نبيل بنعبد الله الامين العام لحزب التقدم والاشتراكية الوزير السابق للسكنى وسياسة المدينة والتعمير كاين فالقاهرة. حاضر مع اصدقاء باش يشجع الاسود فماتش اليوم ضد الكوت ديفوار. بنعبد الله عزيز عليه المنتخب. كان حاضر فمونديال روسيا فصيف السنة اللي فاتت وتبعو دابا للقاهرة فكأس افريقيا. وقد اوضح فتصريح ل”كود” بفندق ماريوت القاهرة باللي جا لتشجيع الاسود “جيت باش نشجع الاسود”. يتوقع يجيو اخرين من المغرب باش يدعمو المنتخب،

نبيل بنعبد الله ل”كود”: جيت نشجع الاسود

شهدت بلدة ميضار بإقلسم الدريوش اليوم الأربعاء، حادث كاد أن يتحول لفاجعة، بعد انقلاب سيارة لنقل التلاميذ. وقالت مصادر محلية، أنه لا توجد أي وفيات في صفوف الركاب، في حين جرى نقل المصابين إلى المستشفى لتلقي العلاج.

بالصور. انقلاب سيارة لنقل التلاميذ هاد الصباح فاقليم الدريوش والمصابين داوهوم للسبيطار

قضت استئنافية الناظور بالسجن في حق سائق سيارة اجرة تم اعتقاله قبل شهرين وهو يحاول نقل اقراص القرقوبي من اقليم الدريوش نحو اقليم الناظور. وكانت عناصر الدرك الملكي قد اعتقلت سائق سيارة الاجرة بعدما حاول تفادي حاجز للدرك بالعودة الى العروي، حيث استغربت العناصر الامنية من الامر لتلاحقه وتكتشف وجود 420 قرص من القرقوبي داخل السيارة.

ربع سنين دالحبس لشيفور الطاكسي شدوه كيروج القرقوبي

الاتحاد الدولي لكرة القدم صادق رسميا اليوم الجمعة الرفع من عدد التغييرات في المباريات الجاية، بدل 3 ديال الشونجمو كيما كان معمول به سابقا. فيفا قررت تزيد في عدد التغييرات بشكل مؤقت، منين غادي تستأنف المنافسات الكروية، واللي توقفات من مارس الماضي، بسبب انتشار فيروس كورونا المستجد. وذكر بيان الفيفا أن التعديل الجديد فادي يطبق على القانون الرقم 3 للعبة، على أن يدخل حيز التنفيذ فورا، وغادي يشمل المسابقات حتى نهاية دجنبر الجاي. وأوضح “إيفاب” و”فيفا” في بلاغ مشترك أنهما سيحددان في وقت لاحق ما إذا كان يمكن تمديد هذا الخيار حتى نهاية 2021، وبالتالي تطبيقه في نهائيات كأس أوروبا للأمم.

رسميا.. 5 ديال التغييرات فالماتشات الجاية

علمت “كود”، أن وكيل الملك بالمحكمة الابتدائية الزجرية فكازا صيفط الجمعة الفايتة متهم بقرصنة حسابات بنكية دولية ببرامج معلوماتية للبنيقة في انتظار عرضه على الغرفة الجنحية التلبسية لمحاكمته. المتهم طيحاتو المصلحة الولائية للشرطة القضائية بعد تحريات امنية حول نشاطو المشبوه وتقرير أمني من جهاز الشرطة الجنائية الدولية..

هاكر قرصن حسابات بنكية دولية جاب الربحة وهبطوه للبنيقة

موديفيا مركز مراقبة الأمراض والوقاية منهاCDC، التابع لوزارة الصحة الأمريكية، التوصيات ديالو بشأن السفر الدولي فهذ الفترة ديال كوفيد 19. والمغرب جا هذ المرة فقائمة البلدان اللي عندها خطر انتقال عدوى كورونا منخفض، بلا ما تفرض حتى قيود على المواطنين الأمريكيين اللي بغاو يسافرو للمملكة، لكن واخا هكذاك كتوصي ميريكان مواطنيها باش يديرو التيست بعد 3 حتى ل5 ايام من رجوعهم لميريكان. ووصات ميريكان، بالنسبة للناس اللي ماتلقحوش، باش يديرو تيست ويخرج ليهم سلبي قبل السفر للمغرب، ويديرو الحجر 7 ايام الى رجعو وكان اختبارهم سلبي عاوتاني، او 10 ايام الى مادارو حتى اختبار. وللاشارة CDC حطو خريطة المغرب مكمولة بالصحراء المغربية. https://www.cdc.gov/coronavirus/2019-ncov/travelers/map-and-travel-notices.html#travel-4

كورونا.. ميريكان حطات المغرب مع البلدان الآمنة للسفر بخريطتو كاملة مكمولة

قبل قليل تم انتخاب بنشماس لرئاسة مجلس المستشارين غير انه وقع جدال غير على الاسم ديالو، فبينما تكتبات ف الاوراق د التصويت ديال بزاف د البرلمانيين حكيم بنشماس كما معروف اعلاميا ، فالاسم ديالو كما كايتكتب رسميا هو بنشماش وهنا ناض القيادي البامي بنعزوز وقال النسب ديال حكيم هو “بنشماش” ويلا كان شي خطأ فالاسم ماشي مشكل، غير ان حامي الدين رفض ذلك، وشدد على ان المصوت خاصو يكتب الاسم ديال المرشح مضبوط. المهم تم تجاوز هاد التفصيل الصغير، و تم اعتبار و احتساب الاصوات اللي فيها بنشماس و بنشماش..

من طرائف انتخاب رئيس مجلس المستشارين: تاواحد ماعرف سميتو الحقيقية

الرابور المغربي البيكَ تهرس في رجلو وهادشي لي خلاه يستعمل كرسي متحرك باش يقدر يقضي أغراضو. بيگ نشر صورة على حسابو في أنستكَرام قال فيها أنه تعرض لكسر ورجليه تعطبات هادشي لي خلاه يستعمل الكرسي المتحرك. وربط البيكَ الحادث لي وقع ليه مع كورونا وقال رجل معطوبة بلوكات حياتو عاد فيروس في الرئتان.

البيكَ تهرس وولا كيتحرك على كرسي: غير رجل معطوبة كتبلوكي ليك حياتك كاملة عاد فيروس فالرئتان – فيديو

تحولت بلدية اندرلخت ببلجيكا إلى مسرح مواجهات بين محتجين من أصول مغربية وقوات مكافحة الشغب. هاذ الشي جا نتيجة لقرار قضائي بعدم متابعة رجال شرطة متهمين بالتسبب في وفاة شاب مغربي في شهر أبريل الفايت. مجموعة من وسائل الإعلام البلجيكية كانت نقلات عن المتحدثة باسم الشرطة إن الاخيرة كانت في حالة مطاردة للشاب القتيل دخل بطوموبيلتو في سيارة شرطة ومات.. وعرفات المنطقة مواجهات قوية حسب تسجيلات نشرت على موقع التواصل الاجتماعي بعد اندلاع تظاهرات متفرقة بمدينة “أندرلخت” وقرب مركز الشرطة الرئيسي، وشعلو المتظاهرون العافية وهرسو طوموبيلات ديال الشرطة.

بلدية فبلجيكا ترونات بسباب قرار قضائي بعدم متابعة بوليسيين عندهم علاقة بمقتل مغربي

صيفطات وكالة الفضاء الأمريكية “نازا NASA” اليوم الخميس 5000 حيوان مجهري إلى محطة الفضاء الدولية. هاد الكائنات صيفطوهم في صاروخ “Falcon 9″، وبيهم غادين يديرو بزاف تجارب. الحيوانات اللي من نوع الحبار وكايوصل طول الواحد منها 3 ملم، غادي يجربوها واش عندها القدرة تتحمل الإشعاع القوي وأقصى درجات الحرارة، و واش يمكن تبقى حية في الفضاء. وفي حالة ما صبرات هاد الحيوانات، غادي يحاولو رواد الفضاء يعرفو الجينات المسؤولة، وبالتالي فهم آثار السفر للفضاء على المدى الطويل.

“NASA” صيفطات 5000 حيوان مجهري باش يجربو قدرتو على العيش فـ الفضاء

في الوقت الذي يطالب فيه المغاربة بتخفيض سعر الحليب إلى خمسة دراهم للتر الواحد، وبعد أشهر من استمرار حملة مقاطعة منتوجات شركة «سنطرال دانون»، أعلنت الشركة عن تخفيض سعر علبة نصف لتر من الحليب ب0،30 درهم، ليصبح ثمن العلبة 3،2 درهم، بدل 3،50 درهم وذلك انطلاقا من يوم الجمعة المقبل . وقال إيمانويل فابر، المدير العام لشركة «سنطرال دانون »،الذي كان يتحدث في لقاء صحفي عقده عصر اليوم الثلاثاء بأحد فنادق الدار البيضاء ،إن هذا القرار جاء نتيجة مشاورات وصفها بـ«المكثفة» مع الفلاحين البائعين وقبل ذلك المستهلكين، المقاطعين منهم والغير المقاطعين. واعتبر المدير العام للشركة أن هذا السعر الجديد يظل «عادلا»، في الوقت الذي يتمسك به دعاة المقاطعة وعدد كبير من المواطنين المغاربة بضرورة تخفيض سعر اللتر الواحد من الحليب إلى خمسة دراهم لا غير ويرفعون شعار«خليه يروب». وفِي محاولة غير ذكية لتكسير المقاطعة الشعبية الكبيرة لمنتوجاتها، قررت شركة«سنطرال دانون» طرح «علبة اقتصادية» جديدة في السوق المغربي ابتداء من نهاية شهر شتنبر الجاري لن يتعدى سعرها 2،50 درهم، سعتها 470 ملم وتخفيض مكوناتها من الدهنيات من 30 غرام إلى 15 غرام.

سلاح المقاطعة يَكسِر شوكة «سنطرال دانون»..الشركة نقصات من سعر الحليب والمقاطعون مسشبتون بسمفونية «خليـه يروب». +صور

هاد محمد يتيم وزير الشغل، تسطا صافي، باش يبرر فضيحتو مع صاحبتو فباريس قالهم حكا راه كنت خطأت ولكن راه 10 سنين هادي ماكليتش الحلوى. ما درت فيه. يعني عندو مشاكل زوجية مع مراتو اللي كان ليها فضل كبير على يتيم فكاع المراحل الصعبة المرة لي عاش. يتيم، حسب مصدر قياي في امانة البيجيدي، ل”كود” دار مفاجأة فاش جا حضر لقاء الامانة العامة لي كان يوم الاثنين 1 اكتوبر، وجا باش يواجهمم، واخا مطرحوش النقاش في اللقاء لي كان سريع حيث العثماني طار لمراكش باش يحضر لنشاط وزاري. هاد الشي وفق مصدر “كود” قالو حتى سالى الاجتماع الأخير ديال الامانة العامة ماشي فالاجتماع. حضوره وفق مصدر كود خلى موضوعو ما يتطرحش. وكان بيان للحزب نفى اثارة الموضوع.

ها لمن گال لوزير يتيم: وراه 10 ما درتش فيه وها علاش ما تجبداتش قضيتو فالأمانة العامة

أكد المتحدث الرسمي باسم وزارة الخارجية الأمريكية، نيد برايس، ليل الإثنين، دعم الإدارة الأمريكية للمساعي اللي كتقوم بها الأمم المتحدة لحلحلة نزاع الصحراء. وقال المتحدث باسم وزارة الخارجية الأمريكية، نيد برايس، أن الإدارة الأمريكية كتدعم جهود الأمم المتحدة باش تلقى حل عادل ودائم ومقبول لقضية الصحراء، مشددا في السياق ذاته على دعم مريكان لعمل بعثة الأمم المتحدة في الصحراء “المينورسو” قصد مراقبة إتفاق وقف إطلاق النار ومنع العنف في المنطقة. وقال نيد برايس، فاش سولوه واش مريكان سحبات اعترافها بمغربية الصحراء: “لا جديد بالنسبة للموقف الأمريكي من النزاع الإقليمي حول الصحراء”.

موقف ميريكان ما تبدلش.. الخارجية الأمريكية: لا جديد بالنسبة للموقف الأمريكي وكندعمو الأمم المتحدة باش نلقاو حل لنزاع الصحرا

رئيس فريق الاصالة والمعاصرة فمجلس النواب ابو درار، اللي صيفطو عبد اللطيف وهبي بحابو هاد النهار، رد عليه فرسالة اطلعت عليها كود. ابو درار عتابر قرار الامين العام للبام مجرد عبث، وقال بأن الامين ماشي من حقو يقيل رئيس الفريق، وذلك تبعا للمشاورات لي دارها مع رئيس مجلس النواب. وزاد ابو درار أن البرلمانيين دالفريق متذمرين من هادشي لي كايدير وهبي، في الوقت الذي قالت مصادر كود أن اقالة ابو درار مافيها تراجع. ابو درار كان واحد من الناس ديال بنشماش وعينو في السنة الماضية على رأس الفريق البرلماني، ودابا عبد اللطيف وهبي كيشوف أن ابو درار تركة ثقيلة ديال بنشماش سيما بسبب سوء التسيير ديكشي علاش صيفطو بحالو.

ابو درار كيرد على اقالته من طرف وهبي.: هادشي عبث وماشي من حقك تقيلني

من مارس اللي فات والناس اللي شراو في تطوان والرباط وطنجة فيلات وشقق راقية، تيتسناو يعيطو عليهم من قبل شركة إيجل هيلز أو تمودا اللي تيملكوها الإماراتيين صحاب مشاريع راقية انطلقات في 2016 وفي أوائل 2017، لكن والو مكاين حتى شي حاجة، والبني واقف، أكثر من هذا شي وحدين بداو تيرفعوا الدعاوى ديال النصب، ملي لقاو التيترات، أي الرسوم العقارية ديال جميع المشاريع، مثقلة بالتقييدات، اللي غادا تمنع تسليم الشقق لماليها. وحد الجريدة كتبات البارح على هاد الموضوع وقالت بلي الفضيحة تتشبه لفضيحة النجاة الإماراتية، اللي نصبات على الآلاف دالمغاربة، ولكن هادي أكبر، لأن المبالغ اللي تسلماتها الشركة كبيرة بزاف وبالملايير. شي وحدين بغاو يسلو المشكلة في شي مدير كان تيدير اللي قال ليه راسو، معا واحد المنعش كبير، تكلف بالأشغال، واتضح أن هاد الجوج لعبو لعبتهم بكري، وحسبو اللي بغاو واستافدوا مزيان، لكن اللي شراو متيعرفو لا مدير ولا المنعش البناي، تيعرفو الشركة الإماراتية، اللي دخلات المغرب وقالت بلي غادا تدير استثمار كبير، وهي في الحقيقة، دارت مشاكيل كبيرة، على مرأى ومسع من والي الرباط ووالي جهة الشمال، حيت الشركة عندها نفس المشاكل لا فتطوان ولا فالرباط ولا حتى فطنجة. دابا هاد الشركة استفردات بالناس وعطاتهم وعود وإشهارات بالماكيط، وهما يطيحوا فالشبكة وشراو من عندها بلا ميدوزو عند الموثق، حيت الشركة عملات كونطرادات عرفية، رغم أن مدونة الحقوق العينية تتمنع هادشي، وبدات تتشد الفلوس من عند الناس وتبيع ليهم على الأوراق والتصاميم. وهاد الشركة اللي اسمها “إيجل هيلز” الإماراتية هي شركة عقارية استثمارية متخصصة في تهيئة المراكز الحضرية، ومقرها في أبوظبي، خرجات في 2016 بتصريحات ديال المدير ديالها الكبير، بلي غادا تدير مشاريع كبر من مارينا تطوان وأكادير وغيرها، وأنها بدات في مشروع “لامارينا الرباط” لإقامة فندق مصنف القيمة يدالو 150 مليون غادا تسلمو في 2019. لكن لا الفندق تسلم ولا الفيلات ولا الشقق وهادشي خلع كاع اللي شراو من عندهم، وولاو تيطالبو غير بفلوسهم.

شركة “إيگل هيلز” الإماراتية قفراتها على اللي شراو من عندها الڤيلات والشقق الراقية

علمت “كود” أن المدرب امحمد فاخر طلب من إدارة حسنية أكادير في رسالة رسمية فلوسو كاملة وحددها فملبار سنتيم. فاخر ما باغيش يمشي بالتراضي، وطلب مستحقاتو ديال 3 سنوات ونصف، علما أن راتبه يصل إلى 22 مليون سنتيم فالشهر، إضافة إلى منح سنوية. وكشفت مصادر مطلعة ل”كود” أن فاخر كيشعر بالإهانة، لحقاش طريقة إقالتو كانت مهينة، بعدما توصل بالإقالة عبر مفوض قضائي وهو فالأطويل كيساين الأونتيرمو. وينتظر فاخر جوابا من حسنية اكادير، ومن بعد يقدر يلتجأ إلى لجنة النزاعات بالجامعة باش ياخد فلوسو كاملة. وما شي بعيد يمشي فاخر حتى للاتحاد الدولي لكرة القدم “فيفا” الا ما وصفاتوش الجامعة. وسبق لفاخر أن لجأ إلى لجنة النزاعات بفيفا في نزاعه مع فريقه السابق الرجاء البيضاوي.

فاخر طلب مليار من الحسنية بعد إقالتو ومصادر لـ”كود”: المدرب كيشعر بالإهانة

فتعليقو على السخط والانزعاج اللي كيعبر عليه الكثير من الناس بعد فرض الكمامات فهذ الفترة ديال الحجر الصحي، بسبب ضيق التنفس اللي كيديرو، قال البرلماني عن فيدرالية اليسار، عمر بلافريج، بللي خاص الناس يفكرو فهذ اللحظة للعيالات اللي كيديرو البرقع واللتام والمعاناة ديالهم . بلافريج قال، فتغريدة ليه على موقع التواصل الاجتماعي “تويتر”، بللي “خاص كلشي يعيق بالخنقة والضيقة اللي كيعانيو منها العيالات فاش كيلبسو اللثام ولا البرقع”، على اعتبار أن هذ اللباس كيلبسوه على طول العام فجميع الأوقات والظروف. وكتعتبر الكمامات إجبارية فهذ الفترة، حيت كتحمي الناس من انتشار فيروس كورونا المستجد.

من بعد ما كعاو الناس من ديق التنفس والخنقة اللي كدير الكمامة.. بلافريج: خاص كلشي يفكر للعيالات اللي كيديرو اللثام والبرقع على طول العام وللمعاناة ديالهم

كيستعد يوسف خوادر لوضع الترشيح ديالو لمنصب المنسق الوطني للحزب المغربي الحر، بالإضافة لأعضاء خرين غيتبعوه فالأيام القليلة الجاية. خوادر هو عضو مراهن عليه، خصوصا وأنه إطار في مجال التامينات، وعندو شهادات في القانون والتسيير من جامعة بيربينيون ففرنسا، وهو عضو فالمجلس السياسي للحزب المغربي الحر من مؤتمر 2017. واللجنة التحضيرية حددات فترة الإعلان على الترشيحات بين 22 حتى ل27 يناير، وحددات موعد المؤتمر الاستثنائي ف30و31 من نفس الشهر. لكن فالمقابل المكتب السياسي للحزب مامسوقش لهذشي، ومازال محمد زيان كيمارس نشاطو كمنسق وطني، ومصر على متابعة كَاع اللي ضدو قضائيا، ومنهم اللي اتهمهم بانتحال صفة قياديين فالحزب.

الطرح بدا يسخن فحزب السبع.. ترشيحات كتحط لمنصب المنسق الوطني وزيان ماهواش هنا

راسلو أرباب القهاوي فكازا وزير الداخلية، عبد الوافي الفتيت، باش يديرو معاه لقاء مستعجل، هو ووزير الصناعة والتجارة والاستثمار والاقتصاد الرقمي، مولاي حفيظ العلمي. وطالبو صحاب القهاوي بهذ اللقاء باش يحكيو على الإشكالات الللي كيعانيو منها، اللي من ضمنها فرض جماعة كازا عليهم لمجموعة من الرسوم الجبائية بعدما استأنفو النشاط ديالهوم بعد الحجر الصحي بسبب فيروس كورونا المستجد. وقالو أرباب القهاوي، فرسالتهم للوزير اللي اطلعات عليها “كود”، أن هذ الرسوم جات حيت توقفهم عن العمل كان قبل نهاية ربع السنة اللي كيبدى فأبريل وكيسالي فنهاية هذ الشهر. وأكدو المهنيون، فالرسالة نفسها، بللي رافضين يخلصو هذ الرسوم، بحكم أنهم كانو سادين طيلة فترة الحجر، وخدمو فقط ربعيام فثلث شهور كاملة.

صحاب القهاوي رافضين يخلصو الرسوم دالجماعة وكيطالبو بلقاء الفتيت

شبهات اعتماد الزاهيدي، المستشارة الجماعية بمدينة تمارة لي قدمات مؤخرا استقالتها من عضوية المجلس الوطني لحزب العدالة والتنمية، رئيس الحكومة السابق عبد الاله بنكيران بفيلم “كَوادالوبي” الشهير. اعتماد لي غادي تكون ضيفة برنامج “بدون لغة خشب” مع رضوان الرمضاني قالت أن بنكيران بحال كَوادالوبي، ملي كتبدا في التلفزة الزنقة كتخوا وكلشي كيدخل ويتفرج. ومن ديما كانت اللقاءات ديال بنكيران كتحضى بمتابعة كبيرة، وهادشي لي خلا اعتماد الزاهيدي تقول أنها كانت مع “الظاهرة ديال بنكيران”، حيت كان كلامو كيشد بزاف ديال الناس من لي كيبغيوه وحتى لي كيخالفوه الرأي. مسلسل “رهينة الماضي” المكسيكي او كَوادالوبي كيف كيسميوه في المغرب، خرج في 1994 وكان حظى بشهرة واسعة بزاف بين المغاربة، وواخا دازت كثر من 26 عام على العرض ديالو إلا أن اسم البطلة باقي حاضر بين الأجيال ومكينش شي عائلة متلقاش فيها لي مكيعرفش المسلسل أو ما سبقش تفرج فيه.

اعتماد الزهيدي: عبد الاله بنكيران داير بحال “كَوادالوبي” -فيديو

اليوم جهة كازا سطات سجلات بحال العادة أكبر عدد الإصابات الجديدة بفيروس كورونا المستجد، حيث تقاسو فيها 1420، منهم 1019 فمدينة كازا بوحدها. وسجلات كازا سطات اليوم 17 وفيات جديدة، وهو أعلى معدل جديد دالوفيات تسجلو شي جهة اليوم. وأما أعلى نسبة ديال حالات الشفاء المعلن عنها كانت فجهة سوس ماسة، اللي براو فيها اليوم 184 واحد اليوم. وهذو باقي المعطيات المتوفرة حول الوضعية الوبائية: وطنيا: الإصابات 137248 (2553+) – الوفيات 2410 (41+) – الشفاء 115354 (2018+) – الحالات النشيطة 19484. جهويا: كازا سطات: الإصابات 58383 (1420+) – الوفيات (17+). توزيع الإصابات: كازا (1019+) – الجديدة (29+) – المحمدية (82+) – سطات (100+) – النواصر (71+) – برشيد (80+) – مديونة (35+) – بنسليمان (4+). مراكش آسفي: الإصابات 16780 (161+) – الوفيات (4+). توزيع الإصابات: مراكش (120+) – الصويرة (10+) – الرحامنة (4+) – قلعة السراغنة (11+) – اليوسفية (16+). الرباط سلا القنيطرة: الإصابات 14545 (271+) – الوفيات (4+). توزيع الإصابات: القنيطرة (40+) – سلا (37+) – الرباط (23+) – الخميسات (57+) – القنيطرة (35+) – الصخيرات تمارة (84+) – سلا (27+) – سيدي سليمان (10+) – سيدي قاسم (30+). طنجة تطوان الحسيمة: الإصابات 13277 (113+) – الوفيات 322 (3+) – الشفاء 12364 (66+) – الحالات النشيطة 516. توزيع الإصابات: طنجة (40+) – المضيق الفنيدق (19+) – تطوان (33+) – العرايش (5+) – الحسمية (16+). فاس مكناس: الإصابات 12068 (48+) الوفيات 316 (3+) – الشفاء 11212 (44+) – الحالات النشيطة 540. توزيع الإصابات: فاس 6513 (13+) – مكناس 1795 (16+) – تازة 1167 (13+) – الحاجب 399 (3+) – صفرو 878 (5+) – إفران 362 (1+) – مولاي عقوب 170 – صفرو 878 – بولمان 440 (1+) – تاونات 342 (1+). درعة تافيلالت: الإصابات 7901 (69+) – الوفيات (1+). توزيع الإصابات: الرشيدية (27+) – ميدلت (12+) – تنغير (2+) – ورزازات (24+) – زاكَورة (4+). بني ملال خنيفرة: الإصابات 6899 (103+) – الوفيات (1+). توزيع الإصابات: بني ملال (28+) – خنيفرة (5+) – خريبكَة (25+) – أزيلال (14+) – الفقيه بن صالح (31+). سوس ماسة: الإصابات 6548 (153+) – الوفيات 80 (3+) – الشفاء 3634 (184+) – الحالات النشيطة 2834. توزيع الإصابات: أكَادير إداوتانان 3207 (96+) – إنزكَان آيت ملول 2368 (28+) – تارودانت 391 (19+) – اشتوكة آيت باها 265 (7+) – طاطا 154 – تيزنيت 163 (3+). الجهة الشرقية: الإصابات 3962 (158+) – الوفيات 90 (3+) – الشفاء 2744 (107+) – الحالات النشيطة 1128. توزيع الإصابات: وجدة (105+) جرادة (25+) – كرسيف (1+) – الناظور (7+) – بركان (7+) – الدريوش (1+) – تاوريرت (2+) – فيكَيكَ (10+). الداخلة واد الذهب: الإصابات 1968 (10+) – الوفيات 5 – الشفاء 1827 (8+) – الحالات النشيطة 136. توزيع الإصابات: واد الذهب 1955 (10+) – أوسرد 13. العيون الساقية الحمرا: الإصابات 1668 (20+). توزيع الإصابات: العيون (20+). كَلميم واد نون: الإصابات 840 حالة (27+) – الوفيات 16. توزيع الإصابات: كلميم (17+) – آسا الزاكَ (8+) – طانطان (1+) – سيدي إفني (1+). وهذي إرشادات لتيسير قراءة المعطيات المتوفرة: * الرقم داخل الأقواص كيعني الحالات الجديدة اللي تسجلات فهذ 24 ساعة. * مجموعة من الجهات المعطيات ديالها ناقصة حيت ماعطاتش معلومات جديدة، والأقاليم اللي ماذكرناهمش فهذ الحصيلة ماسجلوش إصابات جديدة ومامعروفش شحال وصلو فالمجموع دالإصابات. * هذ الحصيلة كتتعلق بالأرقام النهائية اللي تم الإعلان عليها اليوم مع 6 دالعشية، وجميع المعطيات القديمة اللي ماتحيناتش تم الاستغناء عليها.

حصيلة كورونا فالأقاليم والجهات اليوم: 1520 تصابو و17 ماتو فكازا سطات.. و184 براو فسوس

اختيار كود للدارجة لي هيا لغة التواصل اليومي باش كنتفاهمو باش كنتحابو باش كنعيشو باش كنخسرو بعض المرات، ما كيعنيش اننا من دعاة الانغلاق يعني كنسدو على ريوسنا فلغتنا ..بل العكس كنحاولو نخلقو واحد الراحة فالتواصل و نهدرو مرتاحين بلغتنا اليومية. و لكن اختيارنا للدارجة ديالنا لي هي مشتركة و قريبة بزاف للجزائريين خوتنا ( كنغيوها وكنشقبو بيها وكنشدو فبعضيانا بيها) حنا 70 مليون دالسكان اي الربع ديال الدول اللي داخلة فالجامعة العربية ( لي ما صالحا لوالو فهاد لوقت) هادشي كولو ما كيعطيش الحق لشي قناة او قنوات ترجعنا بحال القرودة و دير شي مجهود باش حنا ما نكونو مفهومين فتعبيرنا وتواصلنا..لذلك٬ هاد الموقع لي هوا كود…كنحتارمو الاختيارات التحريرية و التواصلية ( تبسيطية او مركبة) لمجموعة من القنوات انها تختار لغة التواصل ديالها مع الجمهور ديالها …إنما حنا فهاد الموقع و كنظنو ان خوتنا الجزائريين ديالنا ,ما بغيناش٬ من الان فصاعدا٬ يبقاو القنوات الخليجية كلها يترجمو تصريحات و مداخلات المغاربة و الجزائريين و الا يترجمو كلشي حيث حنا ما كنفهموش المداخلات و التصريحات ديال الاماراتيين والكويتيين والسعوديين و العمانيين و اليمنيين و العراقييين …الخ … حتارمونا نحتارموكم ولا ما فهمتوناش ما بغيناكمش

كود” تطلق للرد على حگرة الخليجيين لينا: فهمونا نفهموكم وحتارمونا نحتارموكم وعلا عطيونا التيساع

عد الشلل اللي عرفاتو عدد من صبيطارات بسبب الإضراب اللي داروه الأطباء وحتى الممرضين. خرج المكتب النقابي ديال مستخدمي الهيئة الوطنية للطبيبات والأطباء بالرباط، ببلاغ يرصد فيه ما أسماه “تسويف وتماطل” إدارة الهيئة متمثلة في مجلسها الوطني فالملف المطلبي ديالهوم، وذلك منذ اتفاق 21 يونيو2017 الموقع بالمديرية الجهوية للشغل والإدماج المهني. ودعت هاد النقابة، المنضوية تحت لواء الاتحاد الوطني للشغل، إلى القيام بوقفات احتجاجية أمام مقر الهيئة الكائن بزنقة متوكة قرب مستعجلات المستشفى الجامعي ابن سينا. هاد الاحتجاجات غادي تبدا الأربعاء 05/12/2018، الأربعاء12/12/2018، الثلاثاء والأربعاء 18و19/12/2018 من الساعة الحادية عشرة صباحا والى غاية الواحدة بعد الزوال، مع حمل الشارة ابتداء من يوم الخميس 29/11/2018.

بعد الأطباء والممرضين.. النقابة ديال مستخدمي هيئة الاطباء باغيين يشلو الحركة

سيكوريتي سابق في صبيطار فـ باكستان كذب على مرا وقال ليها أنه طبيب ودار ليها عملية جراحية، وهادشي اللي خلاها تموت من بعد جوج سيمانات ديال العذاب والتكرفيس. مسؤول في صبيطار لاهور، اللي وقعات فيه هاد الكارثة، قال في تصريح أنه مايمكنش ليه متابعة ومراقبة كَاع الأطباء حيت الصبيطار كبير بزاف. منتحل صفة طبيب مامعروفش لحد الآن شنو دار ليها وسط البلوك، لكنه شد الفلوس و من فوق هادشي، مشا بكَاع قصوحية الوجه بدل ليها الفاصمات في دارها جوج ديال المرات من بعد الجريمة اللي دار.

مجرم و وجهو صحيح.. سيكوريتي دار عملية جراحية لمرا كبيرة و ماتت من بعد

خلفت إصابة أحد المسؤولين القضائيين بجهاز النيابة العامة استنفارا كبيرا بمحكمة الاستئناف بمدينة ورزازات. ويتعلق الأمر حسب مصادر “كود” بسعد القاسمي النائب الأول للوكيل العام للملك بنفس المحكمة وعضو نادي قضاة المغرب. وحسب مصادر “كود”، فإن المسؤول القضائي المذكور يوجد حاليا بالعزل الصحي، من أجل الاستفادة من البروتوكول العلاجي الذي وضعته وزارة الصحة رهن إشارة مرضى “كوفيد19″، في وقت تتواصل فيه عمليات جرد المخالطين من أجل إخضاعهم للتحاليل المخبرية.

إصابة نائب الوكيل العام بـ”كورونا” استنفر كولشي فاستئنافية ورزازات

علمت “كود”، من مصادر مطلعة، أن والدة الوزير المنتدب السابق المكلف بالشؤون العامة والحكامة في حكومة بنكيران الثانية، محمد الوفا، توفيت عصر اليوم الخميس (23 غشت 2018)، بعد معاناة مع المرض. ووفق ما كشفت عنه مصادر “كود”، فإن والدة الوزير السابق الوفا تدهورت حالتها الصحية خلال الأسابيع الماضية. الراحلة كانت عزيزة بزاف بزاف عند ولدها محمد الوفا اللّي تصدم من خبر وفاتها.

الموت يفجع الوزير السابق محمد الوفا وها شكون هي أعز وحدا اللّي فقدها

الرجاء البيضاوي ديما فيه الجديد. ايلى ما كانتش الفرقة كيكون المكتب المسير. اعضاء من المكتب تقدموا بطلب للسلطات المحلية فكازا باش يديرو اجتماع للمنخرطين. اختاروا فندق. مول لوطيل ما بغاش. دخل بودريقة باش دبر ليهم على اوطيل قريب من كازا بور وحطو طلب للسلطات. الجواب كان ممنوع ومول لوطيل خبرهم. يعني الوالي ما بغاش الاجتماع ديال المنخرطين اللي كان غادي يتفتح فيه باب الترشيحات لرئاسة النادي. علاش؟ كال ليك اسيدي خاف من الفوضى ولا جوجت التيارات لمضاربة ينوضوها سباط: صحاب حسبان وصحاب بودريقة. دابا حسب ما عملته “كود” فان المنخرطين بعد ما تسدو فوجهوههم كاع البيان غاديين يديرو اجتماعهم فنادي الرجاء البيضاوي. يمشيو للاب جيكو ويجتماعمو. هنا السلطة ما تقدرش تمنعهم من دخول نادي منخرطين فيه وهنا ممكن تكون لعصا ديال بصاح.

نايضة فالرجاء البيضاوي والسلطة غادية تصعب الامور بهاد القرار

صادقت لجنة الاستثمارات برئاسة رئيس الحكومة على 45 مشروع بقيمة 23,38 مليار درهم أغلبية ديالها موجهة لقطاع البنية التحتية في مجال الطاقة والاتصالات بنسبة 65 بالمائة. قطاع الصناعة والتجارة غادي ياخذ 16 بالمائة من هاد الاستثمارات والسياحة 11 بالمائة حيتاش المستثمرين كايشوفو أن المغرب قادر على استرجاع مكانته في سوق السياحة الدولية بعد انجلاء الوباء على حسب ما قال مدير عام الوكالة المغربية لتنمية الاستثمارات والصادرات هشام بودراع. ولكن للأسف 1 بالمائة من الاستثمارات فقط موجهة لقطاع الصحة وما عطاش سي بودراع تفاصيل ولكن قال أنه كايهم مؤسسة عامة بغات تستثمر فالقطاع. دابا هاد المشاريع كاملة يالاه غادي تعطينا حوالي 3194 فرصة شغل وهادشي ماكافيش لأن واحد العدد كبير ديال الناس كايواجهو الشوماج وقال بودراع أن حتا شي مستثمر ما نساحبش رغم أزمة كوفيد.

المستثمرين واثقين فالمغرب رغم أزمة “كورونا”.. وبودراع: حتى واحد مانساحب واخا الجايحة

علمت “كود” من مصادر مطلعة، أن نرجس بوبكر خال المستشار الملكي فؤاد عالي الهمة، وافته المنية صباح اليوم الأحد بإحدى المصحات الطبية بمدينة مراكش بعد معاناة مع المرض. وحسب معلومات حصلت عليها “كود” فأن المرحوم، الذي كان قيد حياته يقطن بحي اسيف بمقاطعة جليز بمراكش، كان “خدوما لبلده واشتغل في الداخلية”. خال الهمة، كان كذلك رئيس دائرة شيشاوة قبل أن يتقاعد. وقال مصدر ل”كود” :”المرحوم كان من أعز الناس للمستشار الملكي الهمة”. نرجس بوبكر هو والد الدكتور يوسف نرجس، اللي مات بدوره خلال شهر يناير الماضي. ومن المقرر أن يتم مواراة جثمان بوبكر نرجس بمقبرة الشهداء بباب دكالة بعد صلاة عصر يومه الأحد.

خال فؤاد عالي الهمة مات.. ومصدر لـ”كود”: خدم بلادو وعزيز على الهمة

البارح في ماتش ليفربول وتوتنهام فالفينال ديال الشامبينز ليگ خلقات بنت الجدل بعدما نزلات من وسط الجمهور ودخلات لارضية المعلب وهي لابسة مايو سترينگ باش دير الاشهار لموقع ديال صاحبها Vitaly، وخلات البوليس والحكام كيتجاراو موراها باش يشدوها. كينزي ولانسكي، عارضة ازياء، كان عندها تقريبا 300.000 متابع على إنستگرام، ومع البوز لي دارت صبحات اليوم الأحد عندها 2 مليون ونص متابع، وحتى موقع صاحبها تزادو فيه التابعين، يعني ضربة معلم. وتم إيقاف اللعب في الدقيقة 18 عندما تسللت كينزي إلى الملعب عبر الحكام وتمكنت من تجاوز اللاعبين نحو وسط التيران بمايو مكتوب فيه Vitaly uncensored.

ضربة معلم. المانكان لي دخلات لماتش ليفربول وتوتنهام بمايو سترينگ باش دير الاشهار لموقع ديال صاحبها.. وصلات لـ اكثر من 2 مليون ونص متابع في 12 لساعة!

علمت “كود”، من مصدر مطلع، أن ممثل النيابة العامة بالمحكمة الابتدائية في مدينة خريبكة، قرر ظهر اليوم الخميس، متابعة الأستاذ الذي ظهر في شريط فيديو يعرض تلميذته للعنف داخل الفصل الدراسي، في حالة سراح مؤقت. وجاء الإفراج عن الأستاذ، الذي أثار شريطه ضجة واسعة على مواقع التواصل الاجتماعي، عقب التنازل عن الشكاية التي قدمها والد الضحية ضد الأستاذ، وذلك مباشرة بعد توقيف هذا الأخير من قبل مصالح الشرطة القضائية.

النيابة العامة تطلق سراح “أستاذ خريبكة” وها علاش طلقاتو (+وثيقة)

واحد السياسي رجع داير مابغا فالمضيق، ومكيعتارف لا بسلطة الباشا ولا القانون. هاد السيد خرجات عندو لجنة مختلطة من 11 إدارة، نهار 26 يوليوز باش يعاينو احتلالو للملك العمومي، حقاش عندو اوطيل وقهوة مكتوبين بإسم ولد ختو. اللجنة اللي كان فيها باشا المدينة، طلبات منو يحيد جقلة ديالو من الملك العمومي، وهو السيد لي كان مع جوج خوتو وولد ختو بداو كيسبو فيهم وتكرفصو على اللجنة، وبدا كيقوليهوم تا واحد ما يقرب راه كينزلو عندي الناس دسيدنا هنا، وكيخوفهوم باش ما يطبقو القانون. البوليس عتاقلو جوج من اللي كانو كيسبو ولكن دغيا طلقوهوم بلا حتى ما يحققو معاهم، ودابا كاينة شكاية عند وكيل الملك، والشرطة القضائية هادي جوج كرات كتستدعي المشتكى بهم ومتسوقوش ليها كاع. ومن فوق هادشي خرجات القوة العمومية مرة ثانية وماقدرات تحرر الملك العمومي. دابا هاد السيبة لي داير هاد السيد وناس بحالو كتار ماكاين لي يوقفها في حين حملات تحرير الملك العمومي كتحگر على البوبرية.

كيفاش هذا مستقوي!. سياسي فالمضيق تكرفص على السلطات ومكيعتارف تا بواحد وكيهددهوم بأن الناس دسيدنا كينزلو عندو

فحادثة خطيرة وقعات لبارح ، بالطريق الوطنية الرابطة بين فاس ومركز تاونات، ماتو أربعة ديال الناس، بعد إصطدام سيارة خفيفة بشجرة . وقالت مصادر محلية ل”كود” أن الهالكين هوما جوج ديال الأطفال وإمرأة وسائق السيارة، كينحادرو من دوار “العزيين” بجماعة “الوردزاغ” فتاونات . وتم فتح تحقيق على خلفية الحادث الأليم، فحين رجحو شهود عيان أن أسباب الكسيدة ، كترجع للسرعة الفائقة باش كان كيسوق السائق ، وعدم إحترام قانون السير .

حرب الطرق. كسيدة خايبة ضواحي فاس ماتو فيها 4 ديال الناس منهم جوج أطفال

من غير المتشددين لي بايعو داعش أو تشدو كيوجدو لعمليات إرهابية فراه الأحياء الشعبية عامرة سلفيين مآمنين أن الجهاد واجب والشهادة راها غاية كل مسلم، ومن غير هاد السلفيين لي واضحين للعلن بلبساسهم الشرعي حسب عقيدتهم، كاين شباب كيجيبو قرعة ديال الفودكا مدرحة يشربوها حدا السكة في العوامة “فين تشدات هاد الخلية اللخرة”، وهوما كالسين مدورين الكاس كيقلبوها الله يعفو علينا وشوف فلان غير إلتازم رتاح مع راسو وتزوج وعندو وليد دابا وبلاصة فالسوق، فاحياء بحال العوامة وبحال مغوغة وبحال زليليك ديال فاس لي كانو تشدو فيه المتشددين من ورا أحداث سطاش ماي فاش كان باقي غير كارايان والكيفان حداه، وباقي كاع الأحياء الهامشية ديال المدن الكبيرة لي ناسها عايشين خارج التاريخ والجغرافية. مشكلة بحال هاد الأحياء هو أن الدولة محضراش فيهم إلا بشخص المقدم والقايد المساهمين الأساسيين في إنتشار البناء العشوائي ومن بعدهم حاضرة بالبوليس أو جوندارم مرة مرة، مكاين حتى شي مرافق أيا كان نوعها مكاين جمعيات مكاين مشاريع تنموية مكاين تالعبة، كاين فقط صنادق ديال السيما والياجور والبزنزاة وصحاب اللحايا ونتا ختار فرقتك وسط هاد الإختيارات المحدودة، التلفازة الأغلب مكيساليوش حتى يشوفوها إيما خاريجن يخدمو أو يميخلو أو يديو ديال عباد الله، بيئة مناسبة للتشدد والتطرف وغادي تبقى مفرخة أبدية لهاد الفكر ولهاد الأفراد لي مستاعدين فأي لحظة أنهم يضحيو براسهم من أجل تخريب بلادهم والإعتداء على الأفراد والممتلكات. ملي تلقى موقع مغربي حاط خبر ديال إعتقال خلية إرهابية وتلقى التعليقات كتشكك في وجود شي خلية أو في وجود الإرهاب أصلا وكتعتابر الأمر مؤامرة من الدولة باش تلهيهم على شي حاجة هوما براسهم ماعارفينهاش، فراه هادشي في نفس خطورة الإرهاب هاد التشكيك فالدولة وتدخلاتها وحمايتها لأمن المغاربة، هاهو قريب يدور العام وباقين ناس كيشككو في كورونا وفقرارات الدولة بالإغلاق وحاسبينو ضدهم باش تجوعهم وتسيطر عليهم باش مايدويوش ويفرعو الدرويش ويعيشو موالين الفلوس، وكذلك كيتعاملو مع الإرهاب حتى كيصبح شي جاهل مفركع أو ذابح شي وحدة آمنة مطمئنة عاد يبداو يتبراو منو، خاص الدولة تدخل لهاد الأحياء وتظهر فيهم وتكسب تقة المواطنين ماشي عن طريق المقدم والقايد والمنتخب الشفار بل عن طريق البنية التحتية والمشاريع والرعاية الإجتماعية باش يتعزز الإحسلس بالإنتماء عند المواطن، أما ماحدها سامحة فجزء كبير في المغاربة فراه عادي نشوفو الشباب يوميا إما يكغامرو بحياتهم باش يهاجرو أو كيتلاحو للمخدرات أو للبواقة الدينية.

ملي تلقى موقع مغربي حاط خبر ديال إعتقال خلية إرهابية وتلقى التعليقات كتشكك في وجود شي خلية أو في وجود الإرهاب أصلا وكتعتابر الأمر مؤامرة من الدولة باش تلهيهم على شي حاجة هوما براسهم ماعارفينهاش فراه هادشي في نفس خطورة الإرهاب

حسب الناطق الرسمي لوزارة الداخلية الاسبانية فانهم كايخططو باش يردو للمغرب اكثر من 7000 حراك قاصر مغربين، و حسب نفس السيد اللي دار تصريح اليوم فان اسبانيا فيها عشر الاف قاصر بدون اوراق 3000 الاف منهم من دول افريقية مختلفة، و الباقي اي 7000 مغاربة و هاد العدد بزاف و ينهك ميزانية مراكز الاستقبال ف المناطق الجنوبية الاسبانية اي منطقة الاندلس اللي كايتشكاو للحكومة المركزية. الحكومة الاسبانية قالت انها تلقات اشارات ايجابية من المغرب بخصوص هاد العملية ف اطار لقاء ف الصويرة جمع وزيرة الهجرة مع مسؤولين مغاربة ، ولكن كايبقا السؤال ف كيفاش يثبتو هوياتهم او انهم فعلا مغاربة ام لا.

اسبانيا غادي ترد 7000 طفل حراگ للمغرب

بمناسبة عيد ميلاد المغربية ليلى الشراني، شرا ليها راجلها الميلياردير النيجيري، نيد نيوكو سيارة رونج روفر دايرة عشرات الملايين ديال الفرنك الإفريقي، يعني فلوس صحيحة. المغربية ليلى الشراني اللي متبعها أكثر من 117 ألف شخص على حسابها في أنستكَرام شاركت تصاور من الاحتفال بعيد ميلادها الـ30، و اللي حضروه عائلتها وعائلة راجلها، واختارت أنها ديرو في حفلة خاصة جاوها فيها العشرات ديال الهدايا القيمة الثمن. ليلى شاركت مع المتتبعين ديالها فيديوهات من حفلة عيد ميلادها ووراتهم الطونوبيل لي شرا ليها راجلها، بالإضافة لمگانة روليكس، اللي حتى هي ساوية الملايين. واستغلت المغربية لي كتعيش في نيجيريا الفرصة باش تشكر راجلها المحامي والسياسي وراجل الأعمال النيجيري اللي حول عيد ميلادها الـ30 لمناسبة خاصة عمرها تنساها. https://www.instagram.com/p/CKtUhWULVtO/ https://www.instagram.com/p/CKv1Pk1LAAw/ https://www.instagram.com/p/CKrdXMEr3T_/

فعيد ميلادها.. ملياردير نيجيري شرا لمراتو المغربية رونج روفر وروليكس – تصاور

هاد الفنانين ولفو يضحكو على المتتبعين ديالهم ويديرو البوز ويركبو على الموجة بطريقة مبتذلة، وهادشي هو اللي دارت الممثلة فرح الفاسي. فرح الفاسي لي مزوجة بالممثل عمر لطفي كل مرة كتلمح بمنشور على حسابها في انستكَرام أنها انفصلت عليه، وهاد المنشرات في غالب الأحوال كتكون إشهارية، وكتتجاهل فيها التعاليق والأسئلة ديال المتتبعين. وآخر بوسط حطات فرح الفاسي في حسابها، كان تصويرة دايرة بها الإشهار لماركة ديال المجوهرات، وكتبات عليه كتعليق: “الإنفصال ماشي عيب وماشي حرام، ولكن لي حرام هو متصورش بالأحجار والالماس و دير هاد الوقفة فهم تسطا”. المتتبعين ديال فرح الفاسي اعتبروها كتطنز عليهم وفي نفس الوقت كدير الإشهار لراسها لأن الصور لي كتشاركهم مع كتكون أغلبها فيها دعاية لمنتوجات. وكتبت وحدة من المتتبعات ديال الفاسي في تعليق على هاد الصورة الاخيرة: “بنادم كيبغي يخلق البوز بطريقة غبية وزايدينها بالاشهار شريه راسك لاش غادي تسناي شي حد يشريه لك”. https://www.instagram.com/p/CLVMNW8hrMn/

الهوس ديال البوز ومايدير.. فرح الفاسي كتستغل الانفصال على راجلها باش دير الاشهار – تصويرة

شركة الخطوط الملكية المغربية “لارام”، علاقات جميع الرحلاتها الداخلية ديالها حتى إشعار آخر، وذلك تماشيا وحالة الطوارئ الصحية المعلنة بالبلاد،كما جا فبلاغ رسمي نشراتو قبل قليل. القرار لي جا متعطل، ذكر البلاغ بأنه يأتي فإطار التماهي والتدابير الاحترازية المتخذة من الحكومة لمحاصرة تفشي وباء كورونا. وزاد البلاغ وضح بلي أنه يمكن للزبناء يبقاو على تواصل فالمعلومات حول التدابير التجارية المتخذة جراء هذا القرار عبر الاتصال برقم الهاتفي حطاتو لارام.

كورونا. على سلامتهم..لارام: الرحلات الجوية الداخلية توقفو

كشفت وكالة “رويترز” أن السلطات الهندية وقفات جميع الصادرات الرئيسية للقاح “أسترازينيكا” المضاد لفيروس “كورونا” الذي يصنعه معهد الأمصال الهندي. وأفاد المصدر نفسه أن هاد الخطوة غادي تأثر على الإمدادات لبرنامج “كوفاكس” اللي تابع للأمم المتحدة. هاد الخطوة جات لتلبية الطلبات في الداخل مع زيادة الإصابات بالفيروس الذي أربك بلدان العالم. يشار إلى أن المعهد الهندي قام بتأخير شحنات من لقاح أسترازينيكا لبزاف ديال الدول، بما في ذلك المملكة المتحدة والبرازيل. وقد صدرت الهند أكثر من 60 مليون جرعة لقاح إلى 76 دولة حتى الآن من بينها المغرب، معظمها عبارة عن لقاح “أسترازينيكا”.

قالت باش تكافى مع الناس ديالها.. الهند وقفات التصدير ديال فاكسان “أسترازينيكا”!

رمضان دخل ! و هادشي علاش البلاصة لي مشيتي ليها غادي تلقاها مدبوزة بعيباد الله ! الناس شادين النوبة على الجزار ! الحضار ! مول الدجاج ! مول الربيع ! باش تساين نوبتك فشي محل تجاري كبير خاصك ماهي و ما لونها ! و هاد المشهد غادي يتكرر كولا نهار فرمضان ! كولا النهار غاتشوف الناس كاتقاتل على ماطيشة و الحليب و البيض و كاتشارجي فالقفاف و دي للدار فحالا غاتنوض الحرب البسوس ! المغربي كايخسر 37% اكثر من داكشي لي كايخسر على الماكلة ! فرمضان ! يعني الدار لي كانت كاتصرف ربعين الف ريال فالشهورا العاديين كاتولي تصرف خمساوخمسي الف ريال فالشهر تقريبا ! بعض العائلات كايتزاد الاستهلاك ديالهم بربعين فلميا ! و اغلب الحوايج لي كايشريو المغاربة بكثرة هي الفواكه و الخضرة و الحليب و اللحم ! و كاين لي كايسالي رمضان كايلقا راسو الله كريم گاع لي جمعو طبو ! و گاع لي طبو خراه فالطواليط فآخر المطاف. علاش؟ لمجموعة من الاسباب ! اهمها واحد القاعدة اساسية كاتغيب فهاد الشهر ! القاعدة كاتقول ” ماعمرك تتقدا و نتا فيك الجوع و لا العطش” حيت غادي تبقا غير تشري لي محتاجها و لي مامحتاجهاش ! العصير لي بان ليك فالثلاجة بارد غادي تتشهاه و تهزو ! اخنز بيتزا عند احقر مخبزة غادي تبان ليك بنينة و شهية و غادي تشريها ! كاتشوف فالدلاحة كاتخايل راسك كاتمصمص فيها و كاتبرد العطش لي فيك ! كاتبان ليك مولات البقولة كاتشري من عندها و نتا كاتخايل مذاق البقولة حامض ففمك ! المغربي كايخرج للسوق جيعان و عطشان و مشهي كلشي و باغي كلشي كايبقا يشري يشري يشري و تما فين كايستاغلو الفرصة مالين المخبزات و الحوانت و الگزارة باش يعصرو ليك الجيب مزيان، تاكاتقال ليه القفة و يساليو الفلوس و يدخل للدار ، و فاللخر بزاف من داكشي لي تشرا كايتلاح فالطارو للاسف ! الثقافة الاستهلاكية ماكايناش عند بزاف ديال الناس، و اللهطة كاتسيطر على بزاف ديال الاسر فرمضان و هادشي لي كايخلي الاثمنة تطلع ! و ماطيشة توصل للربعميا و الجلبانة ثلتميا و السردين يدير الگرون ! حيت كلشي باغي كلشي. هاد الغلاء لي كايكون فرمضان و لي كايتشكاو منو الناس ماعند الدولة تا دور فيه، حيت لي كايحكم فالسوق هوا قانون العرض و الطلب و من المعروف انه لا طلع الطلب على شي حاجة الثمن ديالها كايطلع و لا هبط الطلب الثمن كاينخافظ ! الصديق السيناريست عماد الدين الغندور، فالفايسبوك طرح واحد الموضوع مهم ! باش كانو كايفطرو المغاربة فالسبعينات و الثمانينات ؟ قبل ماتم دمقرطة البيتزا و لي نيم و البريوات بالدجاج و ليزيبيناغ !؟ لي سولتي من هاد الجيل غادي يقولك بلي اغلب المغاربة كانو كايفطرو بالحريرة و المسمن و القهوة! التمر و الحليب و الشباكية مرة مرة حيت القدرة الشرائية ماكانتش كاتسمح للناس باش يتهلاو فراسهم و ولادهم اما داكشي ديال اللحوم و البريوات و ليزيبيناغ و لينيم و البيتزا لي كاتلقاهم اليوم فبزاف ديال الطابلات د الفطور غير نسا ! داكشي ماكانش شحال هادي ! ! كان بنادم كايعمر كرشو بالحريرة و المسمن و كاينوض فحالو ! اليوم تاواحد مايقدر ينكر انه القدرة الشرائية تحسنات نسبيا ، و حتى المواد الاولية موجودة بوفرة و لي حليتي عليها فمك تهبط للمارشي تلقاها و الوصفات موجودين فاليوتوب ها قناة ام ايمن للبريوات ها برنامج ربيعة ام وليد للطبخ، و لكن بالمقابل طحنا فالافراط فالاستهلاك و لا طليتي على البركاصات ديال اي حي من الاحياء غادي تلقاها مدبوزة بباقايا الاكل، و واخا البرامج و التوعية فالتلفزة … ولكن بزاف د المغاربة مصرين يمضغو بجوج حناك. راه لا الجوع ديال السبعينات و الثمانينات مزيان ! لا هاد الافراط ديال الفين و تمنطاش مزيان ! بجوجهم علامة ديال علاقة غير طبيعية لي عند المغاربة مع الماكلة و الاستهلاك بصفة عامة.

باش كانو كايفطرو المغاربة فالسبعينات و الثمانينات ؟ قبل ماتم دمقرطة البيتزا و لي نيم و البريوات بالدجاج و ليزيبيناغ ؟

اعتقلت عناصر الامن ببني انصار، اقليم الناظور، يوم أمس الاثنين 10 سوريين، بينهم 4 نساء، حاولوا التسلل لمدينة ميليلة. عملية توقيف السوريين العشرة، جاءت بعدما شكت عناصر الامن في تصرفاتهم، وهم يتسللون إلى المعبر ضمن العشرات من ممتهني التهريب المعيشي. وتم تحويل الموقوفين للشرطة القضائية، للتحقيق معهم ومعرفة إن كان شبكة للتهجير متورطة في الامر.

توقيف عشرة ديال السوريين بغاو يدخلو لمليلية مع المهربين

اليوم الصباح فوسط مدينة كازا، الدنيا كانت شوية خاوية، القهاوي ماحلوش بكري، وحتى اللي حلو بقاو خاويين حتى لوسط النهار عاد بداو يعمرو شوية، الناس قليلة بزاف والأغلبية ساد عليه، كلشي بصح خايف من “كورونا” اللي تصابو بيه لحد الآن 28 حالة، وحدة فيهم علنو الوفاة ديالها. كزاويين مخايفينش من “الجايحة” فالعشية منظر واحد آخر تماما، حيت فالوقت اللي بزاف كيعتقدو بللي “كورونا” كيتسارا بيناتنا، وسدو عليهم فديورهم وحلفو لا يخرجو، وفالوقت اللي بزاف ناضو يشريو التقضية بالكَرو، ويعمرو القفات والسطولة والبرامل بالمونة دالعام باش يتخباو فالدار، وحدين خرين ضاربين بالصح الدنيا بركلة، خرجو يتزاحمو فقيصارية عزيزة والجميعة والقريعة، الناس كتقضى عادي، وشي كيتحاك مع شي، وشي كيعطس على شي ويقول لشي الحمد لله. ممكن الكزاويين صعيب تربي عندهم الإحساس بالخطر من التجمعات البشرية، لا ديال 50 ولا ديال 100، الكزاويين من ديما كيلقاو ريوسهم فالصداع والهاراج، كيلقاو الأمان فالمحاكة والزحام فسوق والجامع والطوبيس والترام، واخا هذشي كيطلع عليهم بغسيل الفندق منين كيتضربو ليهم بزاطمهم وتيليفوناتهم، وعندهوم هانيا واخا هكذاك، وهانيا حتى مع “كورونا”. الناس خرجو يعيشو الحياة السعيدة، شباب معانقين صحاباتهم وغاديين كايترومانساو، كليكات ديال الدراري والبنات غاديين مجمعين، القهاوي عامرين بريحت الكَارو وبخ عليا نبخ عليك، وواخا مكاين لا ماتشات لا والو الناس كَالسين يتفرجو فالحيوانات ف”ناشيونال جيوكَرافيك” فالقهوة وهانيا، حتى السكايرية اللي مولفين يمشيو للبيران منين تسدو مشاو للقهاوي، وكلشي فرحان. “كورونا” ما معاها مزاح ساحة ماريشال عامرة بالشباب ديال “ستريت ميوزك”، صحابات بريوات الحوت فبلاصتهم فشارع محمد الخامس، فالمحلات كاين اللي حال عادي واخا اليوم الأحد، الباعة المتجولين وصحاب الحلوى ولاكَلاص والكَلية عطى الله، والدنيا زاهية، لكن هذ الجو يقدر يكون خطير، ماشي دابا لكن ممكن فالمستقبل القريب كازا صعيب يحجر عليها وباء كيف نوعو ويخسر جوها، لكن بحال هذ التصرفات ممكن تخلي هذ المرض القتال اللي مامعاهش اللعب يزيد ينتشر ويتشفى، ونقدرو نسمعو قريب أرقام تخلعنا ونوليو نقولو ياندامتي، الإنسان خصو يرد بالو من دابا قبل ما يتفرض الحجر الصحي على كلشي، ويصدق فات الفوت. المغرب ماحبسش جميع الرحلات ديالو الجوية والبحرية، وماوقفش القرايا والتجمعات اللي كاتفوت 50 شخص والتظاهرات الفنية والتقافية والرياضية باش الناس يتهاونو على صحتهم، فالوقت اللي خاصهم يديرو جميع التدابير الوقائية، ويعاونو وزارة الصحة كل واحد من جهتو باش ما توقعش الكارثة.

الكزاويين كَاع ما مسوقين لـ”كورونا”.. فالصباح تخباو وفالليل خرجو يتسركلو فالسونطر فيل وساحة ماريشال – تصاور

أفاد مصدر مطلع ل”كود”، أن جهة كَليميم وادنون سجلت حالة إصابة جديدة بفيروس كورونا خلال الأربعة والعشرين ساعة الماضية. وأضاف المصدر أن الحالة المؤكدة إصابتها بكوفيد-19 تتعلق بعنصر في الوقاية المدنية بمدينة كَليميم كان بصدد قضاء عطلة عيد الأضحى رفقة عائلته بمدينة مراكش، حيث أثبت التقصي المخبري المجرى على عيناته بعد العودة لكَليميم إصابته بفيروس كورونا. وبتسجيل الحالة الجديدة ترتفع حصيلة الإصابات المؤكدة بجهة كَليميم وادنون إلى 203 حالة إصابة منذ بدء ظهور الوباء، من بينها 166 حالة شفاء و5 حالات وفاة، فيما بلغ عدد الحالات النشِطة 32.

كورونا دخلات الوقاية المدنية فكَليميم

الشيخ إبراهيم كومارا، لاعب الوداد البيضاوي دار الحجامة مباشرة بعد العودة من جنوب إفريقيا، حيث واجه الفريق الأحمر ماميلودي صان داونز في الجولة الأخيرة من مسابقة دوري أبطال إفريقيا. اللاعب الإيفواري كومارا نشر الصور وهو كيدير الحجامة في حسابه على موقع التواصل الاجتماعي “أنستگرام”. من بعد ما غاب كومارا على ماتشات الوداد في الفترة الاخيرة، بسبب الإصابة، قرر هاد المرة يلجأ للحجامة باش يرجع الفورما بالزربة. الايفواري رجع للتيران خلال ماتش ديال اتحاد العاصمة الجزائري برسم الجولة الخامسة من مسابقة عصبة الأبطال. الوداد البيضاوي تعاقد مع كومارا من 2017، قادما من نادي دجيكانو الإيفواري، و تألق معه بشكل جيد، جعله محط أنظار العديد من المتتبعين في مختلف الأندية الأوروبية والخليجية.

الشيخ كومارا دار الحجامة باش يرجع الفورما

كسيدة خايبة وقات ليلة أمس السبت شمال أكادير وبالضبط بجماعة أورير وذهب ضحيتها ثلاثة أشخاص يحملون الجنسيات الألمانية، فيما تتواجد حاليا سيدة فرنسية بقسم العناية المركزة بالمركز الاستشفائي بعاصمة سوس. وكانت سيارة خفيفة قد اصطدمت بسيارة أخرى كانت قادمة في الاتجاه المعاكس, هاد الفاجعة استنفرت مختلف السلطات المحلية والأمنية على مستوى ولاية جهة سوس ماسّة ودفعلت بوالي الجهة إلى الانتقال إلى المؤسسة الصحية للاطمئنان على الحالة الصحية للمواطنة الفرنسية.

فاجعة فشمال أكادير.. كسيدة خايبة بزّاف قتلات 3 ديال الألمنيين وفرنسية تصارع الموت فالعناية المركزة

كيفاش الداخلية كتخرق القانون فحالة الطوارئ الصحية. البارح عطات رخصة ما كتعطاش لمحمود عرشان الكوميسار زعيم ابدي للحركة الديموقراطية الشعبية باش يدفن ولد خوه خالد فارض جدادو. هاد الشي من حق كل اب يطلبو. هنا كنهدرو على الدولة. اللي وقع ان عامل لخميسات منصور قرطاح هو اللي وجد مراسيم تشييع الجنازة بتيفلت اللي حضروها مئات وفق مصدر ل”كود”. اي ان العامل خرق القانون اللي هو مسؤول على تطبيقو. ناسو كانو حاضرين هاد العامل يدير غير خدمتو. البارح قايد من قايد الملحقة الثالثة بتيفلت اسمو عزيز تصور باللي المغرب عايش فالسيبة وتكرف وسب صحافيين من قناة الامازيغية. صدفة ان هاد الشي وقع نفس النهار وبنفس المدينة “تيفلت”. السي العامل كان ماديها فالجنازة ماشي فتطبيق القانون ومراقبة الاسعار فاقليمو. نقل جنازة من مدينة لمدينة ممنوع فحالة الطوارئ الصحية. وزارة الداخلية قبلات طلبات قليلة بحال كيف دار عبد الوافي لفتيت وزير الداخلية مع نبيلة منيب زعيمة الاشتراكي الموحد. طلباتو نقل جثة ام عضو فالمكتب السياسي لحزبها واستاجب ليها. اليوم كيستاجب لسياسي اخر. نفس الوزارة كانت قاسية مع ولادها. باش مات عامل مولاي يعقوب وفالخدمة وطلبات عائلتو دفنو فكازا رفضات الوزارة. ثم كاينة نقطة اخرى. هاداك راه عندو حزب وحضور السلطة على بعد اشهر =2021= يعني حملة انتخابية لصالح ال عرشان.

وفينك الفتيت اللي تحتاقرتي الصحافة. كيفاش عامل ديالك خلى خدمتو وداير حملة مع عرشان فجنازة ولد خوه وعلاش عطييتهم تصريح يدفنوه لخميسات ورفضتي تعطيه لعامل مولاي يعقوب اللي مات وهو خدام

المغرب جار مجهول بصاح على صحافيي وسياسيي الصبليون. هادي عامين خرج خاڤير اوتاسو مدير مكتب “ايفي” بالرباط كتاب باسبانيا اسمو “المغرب: الجار المجهول”. قدم للقارئ الاسباني معطيات على هاد لبلاد. باش كتبع النقاش لكبير اللي عايشاه اسبانيا على خلفية دخول 8 مغربي لسبتة المحتلة =رجع منهم 4700= بان باللي حتى الصحافيين والمحللين والسياسيين الاسبان ما قراوهش. فالقنوات الوطنية الاسبانية “الاولى” و”الثالثة” و”الرابعة” و”الخامسة” و”السادسة” كاينة تغطية كبيرة لهاد الحدث. لكن بطريقة فيها جهل كبير. هاد الصباح فبرنامج صباحي على “الاولى” ما كاين غير القصف للمغرب. صحافية كانت فالبلاطو كتهدر على “ابتزاز غير مقبول” واخر كيضيف بللي زيارة رئيس الحكومة بيدرو سانشيث لسبتة ومليلية احسن رد. وباللي القوات المسلحة والحرس المدني والبوليس فاسبانيا بين على وجهو الانساني فاستقبال المهاجرين. نساو صور كيضربو هاد المهاجرين. الاعلام الاسباني ما كيدوز غير اللي كيلمع صورة بوليسو وجيشو. صحافيون فقناة اخرى كيهدرو على المغرب وكيقدموه ديكتاتورية ما فيهاش لا حقوق لا والو. فيها الجوع وهادو اللي دخلو كلهم جيعانين وباللي الملك ديكتاتور ومرفح وباللي المساعدات اللي كيعطيها الاتحاد الاوربي كيشفروها. فهاد الاعلام غياب تام للمغاربة. لصوت مغربي. عندهم الاف فمناصب وقادرين يدافعو على البلاد. علاش مقصيين؟ ما معروفش هاد الشي. حتى باش كيهدرو على سبتة حتى حد ما كيشير باللي المغرب كيعتابرها ارض مغربية وكيوصفها بالمحتلة. هادي ما كيجبدوهاش غير باش يزيدو يفهمو تعقيد هاد القضية. الاحزاب السياسية فالبرلمان خاصة الكبيرة من اليمين واليسار كاين غير التهديد حتى احزاب بحال “ماس باييس” اللي خرج من الحزب اليساري الراديكلي “بوديموس”٬ هاجم المغرب وبغى بلادو ترسل الجيش. اليسار الراديكالي هادا. بلا ما نهدرو على اليمين المتطرف “بوكس” اللي قال باللي كاع للي رسلهم المغرب راهم “غزاة” جاو يحتلو سبتة. هنا كيبان للمغاربة علاش فرانسا كتفهم المغرب وتعقيداته اكثر من الجارة الشمالية اسبانيا. اصوات نادرة خرجات كتقول باللي راه كاين مشكل كبير فهاد المنطقة الحدودية. باللي هاد المنطقة الاولى فالعالم من حيث الفوارق بين دخل ناس سبتة ودخل ناس كاسييخو. اللي عايشين فالمدينة المحتلة دخلهم كثر 14 المرة من ناس كاستييخو. حتى هاد الاصوات غير كتعطي هاد الرقم وكتبدى فالهجوم اللي كيبين الجهل المركب اللي عايشاه الطبقة السياسية والصحافيين والمحللين. غايب ربورطاجات وحوارات مع مغاربة من المغرب على اللي واقع فالمنطقة الحدودية

المغرب جار مجهول بصاح على صحافيي وسياسيي الصبليون. قدمونا “جيعانين” “شفارة” “ديكتاتورية” “مبتزين” “بلا انسانية”

علماء بريطانيون دارو تجربة باش يعرفو شنو هي أكثر حاجة كتخلع الناس. الدراسة داروها على 2000 واحد، ووراو الصور ديال مختلف أنواع الحيوانات لهاد المواطنين، وكانت شي صور كتضر في الخاطر وكتخلع. لكن المثير أن بزاف ديال المشاركين خافو من العنكبوت وقالو هو المخلوق الأكثر رعبا من بين جميع المخلوقات الأخرى. وأوضح العلماء أن الإنسان منذ العصور القديمة كان كيخاف من العناكب، وبالتالي فإن الخوف في الوقت الحاضر كان من الممكن التنبؤ به.

باحثون لقاو أكثر حاجة كيتخلع منها الانسان

أعلنت لجنة اليقظة الاقتصادية، اللّي دارت اليوم الأربعاء اجتماعها السادس، أنها شرعات في الانكباب من أجل بلورة خطة إنعاش شمولية ومتناسقة للاقتصاد الوطني. هاد الخطة، حسب بلاغ للجنة، توصلات بيه “كود”، غادي تعتمد على بلورة خطط إنعاش على المستوى القطاعي، تأخذ بعين الاعتبار الفترة الخاصة لإعادة استئناف كل قطاع من هذه القطاعات لنشاطه حسب خصوصياته، مشيرة إلى أنه تم ترسيم المبادئ الرئيسية للخطة الشمولية وآليات الدعم الأفقية الكفيلة بتحقيق الإنتعاش المرتبط بها. وأكدت اللجنة أنها غادي تتدارس خلال اجتماعها المقبل، على وجه الخصوص آليات التمويل طويلة الأجل، الملائمة لكل قطاع بغية دعم إنعاش المقاولات الكبرى، مشروطة بالاستفادة من تقليص آجال الأداء، وكذلك مواكبة استئناف أنشطة المقاولات الصغيرة والمتوسطة والمقاولات الصغرى العاملة في مختلف القطاعات الانتاجية.

لجنة اليقظة الاقتصادية خدامة على خطة إنعاش شمويلة باش تنقد الاقتصاد الوطني

هاد الأيامات الممثلة المسرحية مونية المكيمل خدامة مزيان باش طيح الوزن وتبدا الدخول السنوي بستيل جديد. وكيبان من خلال التصاور لي كتشارك مونية أنها طيحات الوزن فعلا، وحتى أنها مواضبة مزيان على ممارسة الرياضة. مونية لي قديمة في المسرح على وجه الخصوص تشهرات كثر بين المغاربة بعد مشاركتها في سلسلة “طوندونس” ديال ومع حسن الفذ لي دازت رمضان لي فات، ولي أدات فيها بزاف ديال الأدوار المختلفة باحترافية كبيرة حسب النقاد وحتى الجمهور.

الممثلة مونية المكيمل بطلة “طوندونس” مع حسن الفد باغية تضعاف – تصاور

أسدلت المحكمة الابتدائية بمدينة مكناس، أخيرا، الستار على القضية التي توبعت فيها سيدة من أجل “السب وتوزيع صورة شخص أثناء تواجده في مكان خاص دون موافقته والتهديد عبر الأنظمة المعلوماتية”. وأدانت المحكمة المتهمة بالسجن الموقوف التنفيذ لمدة 6 أشهر مع أداء تعويض للمحامي الذي كان تقدم بشكاية في مواجهة هذه السيدة قدره 2 دالمليون سنتيم، فيما برأت المحكمة متهمتين أخريات توبعتا في إطار نفس القضية. و كانت هاد السيدة المكناسية قد وصفت المحامي بـ”المعاق” على صفحتها بموقع التواصل الاجتماعي “فايسبوك”.

ها شحال دالحبس ولخطية عطاو لمكناسية وصفات محامي بـ”المعاق” ف “فايسبوك”

المغنية دنيا باطمة شرا ليها راجلها البحريني محمد الترك كادووات فيهم صنادل وصبابط وكساوي وحتى طوموبيل مازيراتي. وحطات دنيا هاد الهدايا كاملة على حسابها الشخصي فانستگرام، والمتتبهين ديالها انتاقدوها بزاف حيت صورات حتى ثمن الكسوة. في الصورة لي حطات باطمة كيبان صبع راجلها شاد تيكي ديال الكسوة ومصور ليها ثمنها. الناس سولو عدة أسئلة منها، واش الناس كتقول قيمة الكادو؟ وواش الناس ملي كيجيهم الكادو كيوريو ثمنو للآخرين…. باطمة من حقها دير لي بغات في صفحاتها في الانترنت ومن حقها تصور او ماتصورش هي حرة، وكشخصية عمومية من حق حتى المتتبعين ديالها يعطيو رأيهم، وحسبهم كسوة بالملايين ماشي في قدرة الجميع خصوصا هي لي كتقول انها مع الشعب ومنو وفيه، اذا يمكن كان خاصها تحتارم مشاعيرو.

كادوات دنيا باطمة من راجلها ساوية ملايين صحاح.. وبزاف نتاقدوها على تصوير الثمن الخيالي!

أفادت مصادر مطلعة ل”گود”، أن عامل إقليم طانطان، حسن عبد الخالقي، قد توفي اليوم الأربعاء، بالعاصمة الرباط نتيجة معاناته من تداعيات الإصابة بفيروس كورونا. وكان عامل إقليم طانطان حسن عبد الخاللقي، قد تم نقله بتاريخ 16 نونبر الماضي إلى مصحة خاصة بمدينة أكادير نتيجة إصابته بكوفيد-19 ومعاناته من أزمة صحية. وكان حسن عبد الخالقي، قد عين عاملا على إقليم طانطان في مارس من سنة 2016.

من بعد أكثر من شهر على إصابتو.. وفاة عامل إقليم طانطان بسباب فيروس كورونا

فشل رئيس فريق المغرب الرياضي الفاسي، إسماعيل الجامعي، في إقناع الإطار الوطني رشيد الطاوسي لخلافة لقيادة “الماص”، خلفا للأرجنتيني ميكَيل أنخيل كَاموندي الذي تمت إقالته بالتراضي بسبب سوء نتائج الفريق الفاسي. وأجرى الجامعي اتصالات مع الإطار الوطني الطاوسي، حسب مصادر “كَود”، لكن لم يتوصل بأي اتفاق، مما يشير إلى أنه فشل في إقناع الطاوسي لتدريب المغرب الرياضي الفاسي، وذلك على بعد يومين فقط من المقابلة التي ستجمع الفريق باتحاد طنجة. ويذكر أن الماص يحتل المركز الـ12 في سلم الترتيب العام للبطولة الوطنية برصيد 15 نقطة. و يقول بعض المتتبعين، أن دبا الرئيس اسماعيل الجامعي خاصو يزيد يوضح المشروع الرياضي ديالو.. مزيان كايصرف فلوس على الفريق باش يوقف على رجليه لكن المشروع ديالو غير واضح المعالم وخا الأموال موجودة. الماص كان عندها شحال هادي مشكل ديال لفلوس. دبا جا الجامعي وقف هاد الأزمة لكن لقا مشكل آخر أمامو دبا واللّي هو غياب مشروع رياضي واضح يضمن للفرقة نوع من الاستمرارية و التطور. الإطار الوطني رشيد الطاوسي عارف مزيان آش كيدير. مقرب منه قال لـ”كَود” أن السيد مايمكنش ليه يجي للماص اللي عارفها مزيان ويصدق ف مشكل فاللخر، خصوصا فهاد المرحلة. خاصو فريق يكون معاه عارفو مزيان. خاصو صطاف جديد. خاصو باش يخدم مرتاح وحتى شي حد مايدخل ليه ف خدمتو…، حسب المصدر.

إسماعيل الجامعي ماقدرش يجيب المدرب رشيد الطاوسي اللي بغاتو فاس يرجع ليها

عملية أمنية فريدة دارها بوليس أكادير. عناصر الأمن الوطني بمطار المسيرة أجهضت، أول أمس الأحد محاولة تهريب 1600 من الزواحف والسحليات الطبيعية من طرف مواطن سويدي يبلغ من العمر 41 سنة. وكانت عملية المراقبة الأمنية قد مكنت من ضبط الزواحف المهربة مخبأة بعناية داخل منتجات للصناعة التقليدية، فيما أظهرت الأبحاث قيام المشتبه فيه بجمع هذه الكائنات، التي تصنف ضمن الأحياء المحمية بموجب القوانين البيئية الدولية، أثناء تواجده بنواحي مدينة تيزنيت، لتهريبها نحو الدول الاسكندنافية. وأخضع المشتبه فيه لبحث قضائي تحت إشراف النيابة العامة المختصة، وذلك للكشف عن جميع ظروف وملابسات هذه القضية، فيما جرى وضع الزواحف المحجوزة رهن إشارة مصالح المياه والغابات ومحاربة التصحر قصد إعادة إطلاقها بالمحميات الطبيعية بالمنطقة.

عملية أمنية فريدة دارها بوليس أكادير.. إجهاض تهريب 1600 من الزواحف والسحليات نحو الدول الاسكندنافية

التقى عزيز أخنوش، وزير الفلاحة والصيد البحري والتنمية القروية والمياه والغابات اليوم الخميس بالرباط، رؤساء الغرف الفلاحية بالمملكة، ورئيس جامعة الغرف الفلاحية بالمغرب، لحبيب بنطالب. وكان الهدف من هاد الاجتماع هو التباحث حول تقييم مخطط المغرب الأخضر، لا سيما في بعده المتعلق بتنمية السلاسل والمشاريع العرضية وأبعادها الجهوية. خلال الاجتماع الأول بمراكش والاجتماع الثاني بالصخيرات، وحتى الاجتماعات اللي تعقدات على مستوى الغرف الفلاحية في مختلف جهات المملكة، استقبل أخنوش ممثلي الغرف الفلاحية بالرباط لمناقشة وتبادل وجهات النظر حول الآفاق الجديدة للقطاع الفلاحي المغربي. وفهاد الاجتماع، أكد الوزير على الدور الكبير اللي كيلعبوه والمطلوب يلعبوه مستقبلا، ممثلو الغرف الفلاحية في تطوير هاد القطاع. لذلك، دعاهم إلى المساهمة الكاملة، من خلال مقترحاتهم وتصوراتهم، في تحديد مستقبل الفلاحة المغربية. تجدر الإشارة إلى أن القضايا الراهنة، كتسويق الحوامض، تم التطرق إليها أيضا فهاد الاجتماع.

مخطط المغرب الأخضر.. أخنوش تلقى برؤساء الغرف الفلاحية فالرباط

شاركت فاتي جمالي تصويرة من الطفولة ديالها عبر ستوري على حسابها في أنستگرام. جمالي حطات الصورة وفتحت نقاش مع المتتبعين ديالها، وقالت ليهم يخمنو شحال كان في عمرها داك الساعة. فاتي بانت مختلفة بزاف في الملامح ديالها وهي بنيتة، حيت دابا دايرة عدة عمليات ديال التجميل، واكدات انها كانت عندها 4 سنين ملي تصورات.

جبدات الأرشيف.. فاتي جمالي شاركت تصويرة من الطفولة